c: text/html

text:
KAPITULO 21
Kasin Ipasirayew Tayoy Antokaman?
ANTOY kabaliksan na manpasirayew? Antam?— Nia so alimbawa. Asalim ta lay nanggawa na sakey a bengatla ya agka marunong ed satan? Nayarin asalim lay nanggalaw na soccer. Odino nayarin asalim lay aki-baldo. Wala ta lay nanelek ed sika tan kinantiawan to ka?— Sikatoy manpapasirayew.
Antoy liknaan mo no ontan so gawaen na arum? Labay mo itan?— Sirin, antoy nikuan mo a liknaan na arum no manpasirayew ka?— Maong kasi so pangibaga ed sakey, “Maong ak ni nen say sika”?— Kasin labay nen Jehova so totoo a manggagawa na ontan?—
Kabat na Sankamaongan a Managbangat iray totoo ya impasen day inkasikaran magmaong nen say arum. Sikaray mangipasirayew, odino mangilastog, ed inkasikara tan melmelagen day arum. Kanian aminsan ya agew et angistorya si Jesus pian ipanengneng ed sikara a makapuy so pampasirayew. Dengelen ta’y istorya.
Say istorya et nipaakar ed sakey a Fariseo tan ed sakey a managsingil na buis. Saray Fariseo et managbangat na relihyon, a naynay ya onkikiwas a singa mas matunong odino mas masanto ira nen say arum a totoo. Say Fariseo ed istorya nen Jesus so linma ed templo na Dios diad Jerusalem pian manpikasi.
Inkuan nen Jesus a linma met so managsingil na buis ed templo pian manpikasi. Aglabay na maslak a totoo iray managsingil na buis. Ipasen dan sasaolen ira na saray managsingil na buis. On, dakel a managsingil na buis et aliwan matua.
Diad templo, onia so pikakasi na Fariseo: ‘O Dios, pisalamatan ta ka lapud aliwa ak a managkasalanan a singa arum a totoo. Agko sasaolen iray totoo odino manggagawa na arum a mauges iran bengatla. Aliwa ak a singa sayan managsingil na buis. Matunong ak a too. Manpapalabas ak na panangan a mamidua ed sakey simba pian dakel so panaon kon mannonot ed sika. Tan mangiiter ak ed templo na kakaplo na amin a bengatlan niwalad siak.’ Agta inisip na Fariseo a sikatoy mas maong nen say arum?— Tan imbaga to met itan ed Dios.
Balet say managsingil na buis et aliwan ontan. Agto anggan onnengneng ed tawen sano manpikasi. Sikatoy nansiansian akaalagey diad arawi ya akatuek so ulo to. Maermen a maong so managsingil na buis ed saray kasalanan to, tan tatabiogen toy pagew to lapud ermen to. Agto imbaga ed Dios so kamaong to. Imbes, impikasi to: ‘O Dios, kasian moak a managkasalanan.’
Dinan ed sarayan duaran lalaki so isipen mon makapaliket ed Dios? Kasin say Fariseo, samay impasen toy inkasikato a mao-maong? Odino samay managsingil na buis, samay panermenan toray kasalanan to?—
Inkuan nen Jesus a say managsingil na buis so makapaliket ed Dios. Akin ey? Impaliwawa nen Jesus: ‘Lapud siopaman ya ipapasen toy inkasikato a mas maong nen say arum so nipaabeba. Balet samay ipapasen toy inkasikato ya abeba so nipaatagey.’
Antoy leksion ya ibabangat nen Jesus ed istorya to?— Ibabangat ton aliwan maabig so pangipasen a mas maong itayo nen say arum. Nayarin agtayo ibagan iisipen tayon mas maong itayo, balet diad kakikiwas tayo, nipatnag tayo ya ipapasen tayon mas maong itayo nen say arum. Kasin kinmiwas ka la na ontan?— Nonoten si apostol Pedro.
Sanen imbaga nen Jesus ed saray apostol to a sikatoy taynan da no sikatoy naerel, impasirayew nen Pedro: ‘Anggan taynanan da ka lan amin, agtakan balot taynan!’ Balet alingo si Pedro. Sikatoy matalek a maong ed inkasikato. Tinaynan toy Jesus. Balet, sikatoy pinmawil, a singa aralen ta diad Kapitulo 30 na sayan libro.
Imanoen ta so sakey ya alimbawa natan. Nayarin sika tan say kaklasem so atepetan diad eskuelaan. Panon to no naebatan mon tampol, balet samay kaklasem et agto naebatan a tampol? Siempre, maliket ka no antam iray ebat. Balet kasin maabig ya ikomparam so inkasika ed samay sakey a matantan ya onebat?— Maabig kasi so pangipasen mo’d inkasika a mas maong ka tan ipasen moy arum a makapuy?—
Ontan so ginawa na Fariseo. Impasirayew to a sikatoy mas maong nen say managsingil na buis. Balet inkuan na Sankamaongan a Managbangat ya aliwa so Fariseo. Tua a sarag na sakey a too so manggawa na sakey a bengatla a mas maong nen say panggawa na sakey. Balet agkabaliksan na satan a sikatoy mas maong.
Kanian no mas dakel so amta tayo nen say arum, kasin maong so pampasirayew?— Nonot mo pa itan. Kasin ginawa tayoy dilin utek tayo?— Andi, say Dios so angiter na utek na balang sakey ed sikatayo. Tan maslak a bengatlan amta tayo et naaralan tayo ed arum. Nayarin abasa tayo iray bengatla ed sakey a libro. Odino nayarin walay angibaga na saratan ed sikatayo. Anggano sikatayon mismo so akaaral ed satan, panon tayon agawaan itan?— On, diad impangusar tayoy utek tayo ya inter na Dios.
No mamapasya so sakey, maabig so pangibagam na bengatlan makapaseseg ed sikato. Ibagam ed sikato a labay moy ginawa to. Nayarin natulongan mo pian ondakep ni gawaen to. Agta ontan so labay mon gawaen na totoo ed sika?—
Arum a totoo so mas mabiskeg nen say arum. Panon to no mas mabiskeg ka nen say agim? Rason itan kasi pian manpasirayew ka?— Andi. Agta say kakanen tayo so mamapabiskeg ed sikatayo? Tan agta say Dios so mangiiter na sinag na agew, say uran, tan amin niran bengatla a nakaukolan pian ombaleg iray naakan?— Kanian say Dios so kaukolan a pisalamatan tayo lapud ibibiskeg tayo.
Anggapo ed sikatayo so malabay a mangipasirayew, agta ontan?— Nonoten ta iray salita nen Jesus: ‘Say labay yo a gawaen komon ed sikayo na saray totoo, ontan met komon so gawaen yo ed sikara.’ No gawaen tayo itan, agtayon balot naalig so Fariseo a nampasirayew diad istorya na Sankamaongan a Managbangat.
Aminsan et walay anawag ed si Jesus a sikato so maong. Kasin imbaga na Sankamaongan a Managbangat ya, ‘On, maong ak’?— Andi, agto imbaga. Imbes, inkuan to: “Anggapo so maong nilikud so sakey, salanti Dios.” (Marcos 10:18) Anggaman ayadyari so Sankamaongan a Managbangat, agto nampasirayew. Imbes, inter toy amin a dayew ed Ama to, si Jehova.
Kanian, wala kasi nipasirayew tayo?— On, wala. Nayarian tayon ipasirayew so Manamalsa tayo, si Jehova a Dios. Sano nanengneng tayo so marakdakep ya iseselek na agew odino arum a makapakelkelaw a pinalsa, nayarian tayon ibaga, ‘Say makapakelkelaw a Dios tayo, si Jehova, so nanggawa ed saya!’ Komon ta naynay itayon akaparaan a mangitongtong ed makapakelkelaw iran bengatla ya agawaan la nen Jehova tan gawaen to ni ed arapen.
Basaen so ibabaga na Biblia nipaakar ed panagpasirayew, odino panaglastog, tan aralen no panon tayon paliisan so panagpasirayew ed inkasikatayo: Uliran 16:5, 18; Jeremias 9:23, 24; 1 Corinto 4:7; tan 13:4.
Manaral Ni
JESUS
Pian Naalig si Jesus, Magmaliw ya . . .
Aminpigan impanengneng nen Jesus so waloran kualidad legay impanbilay tod dalin.

robotstxt: allowed

filter: keep


text:
Manaral Manlapud Sankamaongan a Managbangat
Naromog ed Biblia iray sankaimportantian ya bangat. Makaaral iray ugugaw ed ibabaga na Dios, aliwan diad ibabaga na totoo.
No Antoy Nakaukolan na Ananak Manlapud Atateng
Makatulong iyan libro pian napantongtongan na saray ugugaw tan say kaiba da ya manbasa ed saya iray importantin leksion.
No Akin a si Jesus et Sankamaongan a Managbangat
Anto ray imbangat nen Jesus? Tan iner so nanlapuan na imbangat to?
Sulat a Nanlapud Maaron Dios
Say sulat To et nabasa ed sakey ya espisyal ya libro.
Say Sakey a Nanggawa ed Amin a Bengatla
Siopay nanggawa ed saray manok? Siopay nanggawa ed berdin dika? Tan siopay nanggawa ed sika?
Walay Ngaran na Dios
Walay ngaran tayon amin. Antam so ngaran na Dios? Akin et importante so ngaran to?
‘Saya so Anak Ko’
Akin ya espisyal si Jesus?
Sinerbian na Sankamaongan a Managbangat so Arum a Totoo
Labalabay tayo no walay ontulong ed sikatayo. Amta na Sankamaongan a Managbangat itan.
Proteksion ed Sika so Katutulok
Makaaral iray ugugaw ed saray mas matatken nen say sikara. No walay ipagawa na Dios ed sikatayo, segurado tayon atan so dugan gawaen tayo.
Arum so Atagtagey ed Posisyon nen say Sikatayo
Say arum ed sikara et maong, say arum balet et mauges.
Kaukolan Tayon Sumpaen Iray Tukso
Antoy gawaen mo no mauges so ipapagawa da ed sika?
Mas Makapanyari ni Jesus nen Saray Demonyo
Agtayo dapat takotan iray demonyo, balet kailangan ya man-ingat tayo pian agda tayo natukso ya manggaway mauges.
Tulong Manlapud Saray Anghel na Dios
Tulongan na saray anghel na Dios iray totoon inaro day Jehova tan manlilingkor ed sikato.
Ibabangat Itayo nen Jesus a Manpikasi
Sarag moy mitongtong ed Dios diad agew man o labi, tan dengelen to ka.
Saraman so Nagmaliw a Babangatan nen Jesus
Anton klase na totoo so pinili to?
No Akin a Mamerdona Itayo
Walay inistorya nen Jesus ya ontulong ed sikatayon naamtaan no akin ya importante itan.
Leksion ed Inkamapangasi
Naaralan mo itan ed istorya tungkol ed maomaong ya Samaritano.
Anto so Talagan Importante?
Panon tayon magmaliw ya mayaman ed Dios?
Say Paraan Pian Magmaliw a Maliket
Walay importantin sekreto ya imbaga na Sankamaongan a Managbangat.
Kasin Nanonotan Moy Misalamat?
Walay naaralan mo ed ginawa na samploran akating.
Nayari Kasi so Milaban?
Antoy gawaen mo no walay gulo?
Kasin Labay Mon Naynay so Manunaan?
Antoy imbaga nen Jesus ed saray babangatan to nen nankokolkol ira no siopay manunaan ed sikara?
Kasin Ipasirayew Tayoy Antokaman?
Inistorya nen Jesus so tungkol ed sakey ya Fariseo tan managsingil na buis.
No Akin ya Ag-itayo Mantila
Amtaen no antoy ginawa nen Jehova ed si Ananias tan Safira.
No Akin a Mansasakit so Totoo
Onsabi kasi panaon ya anggapo lay mansakit?
Agbalot Magmaliw a Matakew!
Niay istorya na apatiran lalaki ya inala day agda gawa.
Manguman Kasi Iraman so Manggagawa na Mauges?
Naamtaan itan ed alimbawa nen Saulo tan na paabang ya bii.
No Akin a Mairap a Gawaen so Maong
Antoy gawaen na saray mauges ya totoo no agmo gawaen so ibabaga da?
Siopay Dios Mo?
Saray totoo et mansasamba ed dakel ya dios. Antoy dapat mon gawaen ey? Naamtaan tayoy ebat diad istorya tungkol ed taloran kabataan ya Hebreo.
No Panon a Naamtaan no Siopay Tuloken
“Iter yo sirin ed Cesar iray bengatlan kien na Cesar, balet dia ed Dios iray bengatlan kien na Dios.”
Makapaliket Kasi ed Dios so Amin a Party?
Kasin antam ya walay pigaran party ya nabasa ed Biblia? Naamtaan tayo no kasin labay o aglabay na Dios iratan.
Tulong Pian Nadaeg Iray Katatakotan Tayo
Imbaga na Sankamaongan a Managbangat ya aliwan mainomay so panlingkor ed si Jehova. Balet walay makatulong ed sikatayo pian agtayo ontakot.
No Iner so Pakaligliwaan
Antoy gawaen mo no maermen ka tan bukbukor mo?
No Panon ya Aprotektaan si Jesus
Amtaen no panon ya prinotektaan nen Jehova si Jesus ed saray malabay ya mamatey ed sikato nen sikatoy ugaw ni.
Sarag Itayon Protektaan nen Jesus
Nen wadiad dalin si Jesus, impanengneng to no panon ton protektaan iramay mangaaro ed sikato.
Antoy Nagawa no Ompatey Itayo?
Kasin dapat mon takotan so patey o saray totoon inatey?
Napaoli Itayo!
Inikdan na Dios si Jesus na pakapanyari ya bilayen iray inatey, pati saray ugugaw.
Sioparay Napaoli? Iner so Panayaman Da?
Antoy ebat nen Jesus ed sarayan tepet?
Nodnonoten si Jehova tan say Anak To
Impanengneng nen Jesus ed saray patumbok to so espisyal ya paraan pian nodnonoten so ginawa nen Jehova tan si Jesus parad sikatayo.
No Akin a Nepeg Tayon Aroen si Jesus
Inter toy perpekton bilay to pian nawalaan tayoy bilay ya anggapoy angaan!
Sankanonot na Dios so Anak To
Abilay lamet si Jesus.
No Panon a Napaliket so Dios
Niay sakey ya bilin ya nabasa ed Biblia: “Ana’ko, magmaliw kan marunong tan paliket moy pusok.”
Ugugaw a Mamapaliket ed Dios
Anto ray nagawaan mo pian napaliket moy Dios?
No Akin a Kaukolan Tayoy Mankimey
Say pankimey et maong parad isip tan laman tayo. Aral mon enjoyen itan.
Sioparay Agagi Tayo?
Kasin kaiba ditan iray agtayo kapamilya?
Nepeg a Saray Kaaro Tayo et Mangaaro ed Dios
“Agkayo palilingo. Say piulop ed mauges et maneral ed maong iran ugali.”
Anto so Panarian na Dios? Panon Tayon Nipanengneng a Labay Tayo Itan?
No si Jesus lay manuley diad dalin, dakel so gawaen ton pananguman.
Danum ya Aneral ed Sakey a Mundo
—Kasin Nagawa Lamet Itan?
Say matunong et manbilay ya andi-anggaan diad dalin.
No Panon Tayon Nibaga ya Asingger lay Armagedon
Nanenengneng tayon nagagawa la ray tanda.
Panon Kan Makapanayam ed Mareen a Balon Mundo na Dios
Antoy dapat mon gawaen pian makapanayam kan tuloytuloy ditan?


text:
Antoy Ibabaga na Biblia?
Kasin manbibilay tayo la ed “kaunoran iran agew”?
Antoy ebat mo?
On
Andi
Seguro
No antoy ibabaga na Biblia
“Diad kaunoran iran agew et onsabi iray mapeligro tan mair-irap a panaon.” (2 Timoteo 3:1) Ipapanengneng na saray propesiya ed Biblia, pati saray nagagawa natan, ya wala tayo lad “kaunoran iran agew.”
Anto ni naaralan tayod Biblia?
Say tanda ya wala tayo lad kaunoran iran agew et saray guerra, eras, yegyeg, tan idarakel na graben sakit.
—Mateo 24:3, 7; Lucas 21:11.
Diad kaunoran iran agew, magmaliw ya mauges so kipapasen ed moral tan espiritual na totoo.
—2 Timoteo 3:2-5.
Antoy nagawa ed totoo diad arapen?
Wala ray manisia . . . ya manampot so kaunoran iran agew diad kaderal na dalin tan amin ya manaayam ditan, saray arum balet et maniilalo ya magmaliw nin marakep so kipapasen tayo. Antoy nibagam?
No antoy ibabaga na Biblia
“Saray matunong et tawiren day dalin, tan manbilay ira ditan diad andi-anggaan.”
Anto ni naaralan tayod Biblia?
Manampot so kaunoran iran agew diad paneral ed amin ya mauges.
—1 Juan 2:17.
Say dalin et magmaliw ya paraiso.
—Isaias 35:1, 6.


text:
LEKSION 8
Akin et Iyaabuloy na Dios so Kaugsan tan Kairapan?
1. Panon ya ginmapoy kaugsan?
Ginmapoy kaugsan diad dalin nen imbaga nen Satanas so sankaunaan ya tila. Dati, si Satanas et perpekton anghel balet ta “agnansiansia ed katuaan.” (Juan 8:44) Labay ton alaey dayew ya para labat ed Dios. Tinilaan toy inmunan bii, si Eva, tan akombinse ton ontulok ed sikato imbes ya diad Dios. Ontan met so ginawa nen Adan. Nanresulta itan ed kairapan tan patey.
Nen nilagyat nen Satanas si Eva ya ag-ontulok ed Dios, inggapo toy panagrebelde ed soberanya na Dios, odino say posisyon To bilang Sankatagyan. Dakerakel ya totoo so sinmuportad si Satanas diad impanrebelde tod Dios bilang Manuley. Kanian nagmaliw si Satanas ya “manuley na mundo.”
2. Kasin walay depekto na saray palsa na Dios?
Amin ya ginawa na Dios et perpekto. Perpekto so impamalsa na Dios ed saray totoo tan anghel, kanian sarag dan tuloken so amin a ganggan na Dios. (Deuteronomio 32:4, 5) Pinalsa itayo na Dios ya bulos a mandesisyon no kasin pilien tayoy manggaway maong odino mauges. Lapud satan et walay pankanawnawa tayon ipanengneng no kasin inaro tayoy Dios odino andi.
3. Akin ya iyaabuloy na Dios so kairapan anggad natan?
Manlapud samay agawad Eden, papaulyan ni nen Jehova iramay manrerebelded soberanya to. Akin? Pian napaneknekan ya aliway pansumpalan na too no uleyan day sarili da tan ag-ira manpasakop ed sikato. (Eclesiastes 7:29; 8:9) Malinlinew so ebidensya diad 6,000 taon lan panuuley na tood kapara ton too. Agbalot asolusyonan na gobiernoy too so guerra, krimen, kairapan, tan sakit.
Duma balet so uley na Dios ta dakel ya bendisyon so naawat na saramay manpasakop ed satan. (Isaias 48:17, 18) Agla mabayag et deralen nen Jehova so amin ya gobiernoy too. Saramay malabay labat ya manpasakop ed uley na Dios so mansiansia diad dalin.—Isaias 11:9.
4. Lapud panaanos na Dios, antoy pankanawnawa tayon gawaen?
Papapawayen nen Satanas ya manlilingkor labat iray totoo ed si Jehova ta walay napipinabangan da. Labay mon paneknekan ya tila itan? Sarag mo! Lapud panaanos na Dios, walay pankanawnawa tayon ipanengneng no siopay labay tayon manuley—say Dios odino say too. Nipanengneng tayo itan diad kabibilay tayo.
5. Panon tayon nipanengneng a say Dios so pinili tayon Manuley?
Nipanengneng tayon say Dios so pinili tayon Manuley no aralen tan mibiang tayod ibabaga na Biblia ya dugan panagdayew. (Juan 4:23) Nipanengneng tayon agtayo manpapauley ed si Satanas no singa si Jesus et agtayo mibabalid politika tan guerra.
Uusaren nen Satanas so pakayari to pian papawayen ya ayos labat so panggawa na imoral tan mauges. No agtayo labay so manggaway ontan, ompan balawen o busolen itayo na saray kakaaro tan kakanayon tayo. (1 Pedro 4:3, 4) Kanian kaukolan tayoy manpili. Kasin say piulopan tayo et saray totoon mangaarod Dios? Kasin unoren tayo ray ganggan to? No ontan so gawaen tayo, papaneknekan tayon tila imay akusasyon nen Satanas ya anggapoy manmatoor ed Dios no mairap lay situasyon.
Say panangaro na Dios ed totoo so garantiya a talagan ekalen toy kaugsan tan kairapan. Saramay mangipapanengneng ed bilay da ya manisia irad saya et manbilay na andi-anggaan diad dalin.
Manaral Ni
Anto so Peteg ya Ibabangat na Biblia?
Akin et Aabuloyan na Dios so Paniirap?
Iisipen na dakel ya say Dios so natetel ed amin ya paniirap ed mundo. Antoy nibagam ey? Amtaen iray ibabaga na Dios ya rason na paniirap.


text:
KAPITULO 43
Sioparay Agagi Tayo?
AMINSAN et intepet na Sankamaongan a Managbangat so makasurprisan tepet. ‘Siopa so inak tan siopara so agagik?’ (Mateo 12:48) Kasin naebatan mo itan a tepet?— Nayarin antam a say ina nen Jesus so manngaran na Maria. Balet kasin antam so kangaranan na agagi to?— Kasin walaray agagi to met a bibii?—
Ibabaga na Biblia a saray agagi nen Jesus so manngaran na “Santiago tan Jose tan Simon tan Judas.” Tan awalaan na agagin bibii si Jesus a mabilay sanen sikatoy manpupulong. Lapud si Jesus et panguloan, sarayan amin so yugtan to.
Kasin saray agagi nen Jesus et babangatan to met?— Ibabaga na Biblia a diad inmuna et sikaray ‘ag-anisia ed sikato.’ (Juan 7:5) Balet, diad saginonor, si Santiago tan Judas so nagmaliw a babangatan to, tan angisulat ira ni ingen na saray libro ed Biblia. Antam no dinan iray libro ya insulat da?— On, Santiago tan Judas.
Anggaman saray agagin bibii nen Jesus so ag-abitla ed Biblia, amta tayon walay agagi to ya ag-onkulang ed duara. Balet, nayarin onsulok ni. Kasin sarayan agagi ton bibii et nagmaliw a papatumbok to?— Ag-ibabaga na Biblia, kanian agtayo amta. Balet antam ta no akin ya intepet nen Jesus a, ‘Siopa so inak, tan siopara so agagik?’— Amtaen ta.
Ibabangat nen Jesus iray babangatan to sanen walay sinmalet ed sikato ya angikuan: “Si inam tan saray agim wala’ra ed paway, ya anapen day pakapisalita ed sika.” Kanian inanamot nen Jesus so pankanawnawa pian ibangat so importantin leksion diad impangitepet to na makasurprisan tepet a: ‘Siopa so inak, tan siopara so agagik?’ Inturo toray babangatan to tan inebatan to itan, a kuanto: “Niraya, so inak tan saray agik!”
Insan impaliwawa nen Jesus so labay ton ibaga, a kuanto: “Siopaman a manggawa na linawa nen Amak a walad tawen sikato so agik a laki, tan agik a bii, tan inak.” (Mateo 12:47-50) Ipapanengneng na saya no panon kaapit si Jesus ed saray babangatan to. Ibabangat to ed sikatayo a saray babangatan to et singa ira peteg ya agagi to, tan kainaan to.
Diad saman et agpanisiaan na saray mismon agagi nen Jesus
Ibabaga na Biblia so nipaakar ed si Esau tan Jacob tan no panon a si Esau et sinmanok a maong ya inkuan to: “Pateyen koy agik a Jacob.” Say ina ra, si Rebeca, so tinmakot a maong kanian pinaarawi toy Jacob ta pian agnapatey nen Esau. (Genesis 27:41-46) Balet, kalabas na dakel a taon et anguman si Esau, tan nilakap tan inangoban toy Jacob.
Asabi panaon, awalaan na 12 ananak si Jacob. Balet ag-inaro na saray panguloan ya ananak nen Jacob so yugtan ya agi ra a si Jose. Sikatoy panimonan da lapud sikatoy paboriton anak na ama ra. Kanian sikatoy inlako da ed saray managsaliw na aripen a paonla ed Ehipto. Insan inkuan da ed ama ra a pinatey na atap ya ayep si Jose. (Genesis 37:23-36) Agta makapakebbiew itan?—
Diad inlabas na panaon et maermen iray agagi nen Jose ed ginawa ra. Kanian sikaray pinerdona nen Jose. Agta kaparpara nen Jose si Jesus?— Saray mismon apostol nen Jesus so binmatik sanen sikatoy inerel da, tan ag-inamin ni ingen nen Pedro a sikatoy kabat to. Ingen, singa si Jose, sikaran amin so pinerdona nen Jesus.
Insan wadtan so duaran sanagi a si Cain tan Abel. Makaaral ta na sakey a leksion manlapud sikara met. Anengneng na Dios ed puso nen Cain ya agton talaga inaro so agi to. Kanian imbaga na Dios ed si Cain a kaukolan ton umanen so ugali to. No talagan inaro nen Cain so Dios, sikatoy dinmengel komon. Balet ta agto inaro so Dios. Sakey ya agew inkuan nen Cain ed si Abel: “Onla ta ed uma.” Akila si Abel ed si Cain. Sanen bukbukor dan dua ed uma, pinekpek nen Cain so agi to tan inatey.
Ibabaga na Biblia ed sikatayo a wala so nikaduman leksion a naaralan tayo manlapud satan. Antam no anto itan?— ‘Saya so mensahe a nadngel mo ed gapo: Nepeg a manaaroan itayo; aliwan singa si Cain, a nanlapu ed mauges a sakey.’ Kanian saray sanaagi so nepeg a manaaroan. Nepeg ya agda aligen si Cain.
Akin a makapuy so magmaliw a singa si Cain?— Lapud ibabaga na Biblia a sikatoy ‘nanlapud mauges a sakey,’ si Satanas a Diablo. Lapud kinmiwas si Cain a singa Diablo, ompatnag a singa say Diablo so ama to.
Natalosan mo ta no akin ya importante so pangaro ed agagim?— No agmo ra aroen, siopan ananak so aaligen mo?— Ananak na Diablo. Agta agmo labay so magmaliw a singa ontan?— Kanian panon mon napaneknekan a labay moy magmaliw ya anak na Dios?— Diad tudtuan pangaro ed agagim.
Balet anto so aro?— Say aro et aralem a liknaan a walad sikatayo a mamakiwas ed sikatayon malabay a manggawa na maong iran bengatla parad arum a totoo. Ipapanengneng tayo ya inaro tayo so arum sano walaan itayo na panamabli ed sikara tan sano manggawa tayo na maong iran bengatla parad sikara. Tan siopara so agagi tayo a nepeg tayon aroen?— Tandaan, imbangat nen Jesus a sikaramay manutugyop ed baleg a Kristianon pamilya.
Agaylan importante ya aroen tayo irayan Kristianon agagi?— Ibabaga na Biblia: “Say agmangaro ed agi to, anta anengneng to, agto nayarian ya aroen so Dios ya agto anengneng.” (1 Juan 4:20) Kanian agtayo naaro so pigara labat ed Kristianon pamilya. Nepeg tayon aroen iran amin. Inkuan nen Jesus: “Lapu ed saya amin a too nabidbiran da a sikayoray babangatan ko, no wala so aro yo ed sakey tan sakey.” (Juan 13:35) Kasin aaroen moy amin ya agagim?— Tandaan, no agmo ira aaroen, agmo talaga naaro so Dios.
Panon tayon nipanengneng a talagan aaroen tayoray agagi tayo?— Onia’ay, no aroen tayo ira, agtayo ira arawian lapud ta agtayo labay so mitongtong ed sikara. Kaukolan a makaaro tayo ed amin da. Naynay tayon gawaen so maong ed sikara tan mabulos a manginabang ed sikara. Tan no bilang et walay problema ra, tulongan tayo ira lapud sikatayoy tudtuan baleg a pamilya.
No talagan inaro tayoray amin ya agagi tayo, antoy papaneknekan na satan?— Papaneknekan na satan a babangatan itayo nen Jesus, say Sankamaongan a Managbangat. Tan agta ontan so labay tayo?—
Say pangipanengneng na aro ed agagi tayo so asingbat met diad Galacia 6:10 tan 1 Juan 4:8, 21. Akin ya agmo lukasan so Bibliam tan basaen iratan a teksto?
Manaral Ni
IBANGAT YO RAY ANAK YO
Saray Angisulat ed Istoryay Bilay nen Jesus
Kabaten so waloran nansulat ed Biblia ya kabansag nen Jesus a nambilay tan angisulat ed istoryay bilay to.


text:
KAPITULO 41
Ugugaw a Mamapaliket ed Dios
SIOPAN ugaw diad dalin so isipen mon amaliket a maong ed si Jehova?— Say Anak to, si Jesus. Pantongtongan ta pa iray bengatlan ginawa nen Jesus ya amaliket ed mangatatawen ya Ama to.
Say pamilya nen Jesus so ngalngali taloy agew a nambiahe manlapud Jerusalem, a kawalaan na marakdakep a templo nen Jehova. Tinawag nen Jesus so templo bilang “abung nen Amak.” Sikato tan say pamilya to so tinaon ya oonla diman pian onatendi ed Paskua.
Aminsan a taon, sanen 12-años nen Jesus, say pamilya to so pasempet la kayari na Paskua. Sanen tinmunda ira pian palabasen so sanlabi insan da naimano ya anggapo si Jesus ed limog na kakanayon tan kakaaro ra. Kanian tampol a pinmawil si Maria tan Jose ed Jerusalem pian anapen si Jesus. Iner kasi so isipen mon kawalaan to?—
Aromog day Jesus diad templo. Sikatoy onderengel ed saray managbangat, tan tetepetan tora. Tan no sikatoy tepetan da, naebatan to. Pankelawan daray maabig ya ebat to. Kasin natalosan mo no akin a maliket so Dios ed Anak to?—
Siempre, sanen nalmo a siansia nen Maria tan Jose si Jesus, sikaray akainawa. Balet ta agnaaburido si Jesus. Amta to a say templo so maabig a panayaman. Kanian intepet to: “Agyo ta amta a nepeg a wala ak ed abung nen Amak?” Amta to a say templo et abung na Dios, tan panliketan ton sikatoy wadman.
Kayari to, inawit nen Maria tan Jose so 12-años a si Jesus a pinmawil ed Nazaret. Panon kasi so impantrato nen Jesus ed atateng to?— Ibabaga na Biblia ya “intultuloy toy nampasakop ed sikara.” Anto kasi isipen mon kabaliksan na saya?— Kabaliksan ton sikatoy matulok ed sikara. On, ginawa to so impagawa ed sikato na atateng to, anggano saya et kimey ed abung a singa say panasol ed bobon.
Kanian isipen pa iya: Anggaman ayadyari si Jesus, tinulok toy atateng to ya ag-ayadyari. Amaliket iya kasi ed Dios?— Segurado, lapud ibabaga na Salitay Dios ed ananak: ‘Ontulok kayo ed saray atateng yo.’ (Efeso 6:1) Napaliket mo met so Dios no tuloken moy atateng mo, a singa ginawa nen Jesus.
Say sananey a paraan a napaliket tayo so Dios et diad pangipaamta ed arum nipaakar ed sikato. Nayarin ibaga na arum a totoo ya agnepeg a gawaen iya na saray ugugaw ni. Balet sanen sinali na totoo a patundaen iray ugugaw a lalaki diad panggawa ed saya, inkuan nen Jesus: ‘Agyo ta’n balot abasa ed Kasulatan, “Dia ed sangi na saray ugugaw et nidayew so Dios”?’ (Mateo 21:16) Kanian nayarian tayon amin ya ibaga ed arum so nipaakar ed si Jehova tan nipaakar ed inka-alay abig ton Dios, no talagan labay tayo. Tan no gawaen tayo, napaliket tayo so Dios.
Iner so pakaaralan tayo na saray bengatla nipaakar ed Dios a nayarian tayon itongtong ed arum?— Manlapud panagaral tayo ed Biblia diad ayaman. Balet makaaral itayo ni na dakel diad pasen a pantitiponan na totoo na Dios pian manaral. Balet panon tayon nibiig no siopa iray totoo to?—
Anto so gagawaen na totoo diad saray miting da? Kasin talagan ibabangat da so walad Biblia? Kasin babasaen tan pantotongtongan da itan? Agta ontan so idengel tayo ed Dios?— Tan diad saray panmimiting na saray Kristiano et ilaloan itayo ya ondengel ed ibabaga na Dios, agta ontan?— Balet panon to no ibaga na totoo ya agmo kaukolan so manbilay unong ed ibabaga na Biblia? Nibagam kasin sikaray totoo na Dios?—
Nia so sananey nin kaukolan a nonoten. Ibabaga na Biblia a saray totoo na Dios so magmaliw a ‘totoo parad ngaran to.’ (Gawa 15:14) Lapud say ngaran na Dios et Jehova, nayari tayon itepet ed totoo no kasin si Jehova so Dios da. No ibaga dan andi, diad ontan et naamtaan tayo ya aliwa iran totoo to. Saray totoo na Dios so mangitongtong met ed arum nipaakar ed Panarian na Dios. Tan nipanengneng day panangaro ra ed Dios diad pangunor ed saray ganggan to.
No walay kabat mon totoo a manggagawa ed amin na saratan a bengatla, diad ontan et nepeg moy mitipon ed sikara parad panagdayew. Kaukolan moy ondengel a maong ed saratan a miting tan onebat no walaray tepet. Ontan so ginawa nen Jesus sanen sikatoy walad abung na Dios. Tan no gawaen mo iratan a bengatla, napaliket mo so Dios, a singa ginawa nen Jesus.
Wala tay nanonotan mo nin arum ya ugugaw ya abitla ed Biblia ya amaliket ed Dios?— Si Timoteo so sakey a maabig ya ehemplo. Say ama to so aliwan mananisia ed si Jehova. Balet say ina to, si Eunice et mananisia, tan ontan met ed si bai to a Loida. Dinmengel si Timoteo ed sikara tan nanaral nipaakar ed Dios.
Sanen binmaleg lay Timoteo, binmisita si apostol Pablo ed baley a panaayam to. Naimano ton labalabay nen Timoteo so manlingkor ed si Jehova. Kanian inimbitaan toy Timoteo a miulop ed sikato a manlingkor ed Dios diad mas malaknab a paraan. Diad inerman a nakar da, impakabat da ed totoo so nipaakar ed Panarian na Dios tan si Jesus.
Balet kasin saray kalangweran a lalaki labat so ehemplo ed Biblia ya amaliket ed Dios?— Andi. Nonoten so sakey a kalangweran a bii ya amaliket ed Dios. Sanen sikatoy mabilay ni, say nasyon na Siria tan say nasyon na Israel so mankalaban. Sakey ya agew et akilaban iray taga-Siria ed Israel tan sinamsam da iman a kalangweran a bii. Sikatoy inawit ed abung na pangulon sundalo, a say ngaran to et Naaman. Diman et sikatoy nagmaliw ya aripen na asawa nen Naaman.
Insan nansakit si Naaman a say tawag ed sakit to et kating. Anggapo ed saray doktor to so makatambal ed sikato. Balet panisiaan na kalangweran a bii a taga-Israel a makatulong ed si Naaman so sakey ed saray espisyal a lingkor na Dios, sakey a propeta. Siempre, si Naaman tan say asawa to so aliwan managdayew ed si Jehova. Kasin ibaga ed sikara na kalangweran a bii so kabat to? No sika, antoy gawaen mo ey?—
Antam, imbaga na ugaw nin bii: ‘No onla labat si Naaman ed propeta nen Jehova diad Israel, diad ontan, onabig si Naaman ed kating to.’ Dinengel nen Naaman so ugaw nin bii, tan sikatoy linma ed propeta nen Jehova. Sanen ginawa toy papagawa ed sikato na propeta, sikatoy inmabig. Lapud saya et nagmaliw a managdayew na tuan Dios si Naaman.
Kasin labay mon tulongan so sakey pian makaaral nipaakar ed si Jehova tan nipaakar ed no anto so gawaen to, a singa ginawa na saman ya ugaw a bii?— Siopa so antam a nayarian mon tulongan?— Siempre, diad primero et nayarin agda isipen a kaukolan da so tulong. Balet nayarin itongtong mo ed sikara iray maong a gagawaen nen Jehova. Tan nayarin ondengel ira. Makaseguro ka a mamaliket iya ed Dios.
Say kaaruman a panamaseseg ed saray kalangweran pian manliket ed panaglingkor ed Dios so naromog diad Salmo 122:1; 148:12, 13; Eclesiastes 12:1; 1 Timoteo 4:12; tan Hebreos 10:23-25.


text:
Maong a Balita ya Nanlapud Dios!
Anto ita’y maong a balita ya nanlapud Dios? Akin ya manisia tayod satan? Ebatan na sayan brosyur iray kaslakan ya tepet ed Biblia.
No Panon Kan Natulongan na Sayan Brosyur
Natulongan ka na sayan brosyur ya na-enjoy so panaral mod Biblia, say Salita na Dios. Amtaen no panon mon nausar so Bibliam pian anapen iray teksto.
Anto Ita’y Maong a Balita?
Amtaen no anto ita’y maong a balita, akin et importantin naamtaan itan a tampol na totoo, tan no antoy nepeg tayon gawaen.
Siopa so Dios?
Wala ’tay ngaran na Dios tan kasin iyaansakit to itayo?
Talaga Kasin Nanlapud Dios so Maong a Balita?
Panon tayon nasegurado ya nanlapud Dios so Biblia?
Siopa si Jesu-Kristo?
Amtaen no akin ya inatey si Jesus, no anto ta’y dondon, tan no antoy gagawaen nen Jesus natan.
Antoy Gagala na Dios Parad Dalin?
Ibabaga na Biblia no akin ya pinalsa na Dios so dalin, no kapigan manampot so kairapan, tan no antoy nagawad arapen diad dalin tan ed totoo.
Antoy Nagawad Saray Inaatey Diad Arapen?
Antoy nagawad sikatayo no ompatey tayo? Kasin napinengnengan tayo lamet iray inad-aro tayon inatey la?
Anto so Panarian na Dios?
Siopa so Ari ed Panarian na Dios, tan antoy gawaen na satan a Panarian?
Akin et Iyaabuloy na Dios so Kaugsan tan Kairapan?
Panon ya ginmapoy kaugsan, tan akin ya iyaabuloy ni itan na Dios anggad natan? Naandi ni kasi kairapan?
Panon ya Magmaliw a Maliket so Pamilya Yo?
Maliket a Dios si Jehova, kanian labay ton magmaliw a maliket iray pamilya. Amtaen so praktikal iran bilin na Biblia parad sanasawa, atateng, tan ananak.
Panon Mon Nabirbir so Dugan Panagdayew?
Kasin saksakey labat so dugan relihyon? Amtaen so limaran pakabirbiran na dugan panagdayew.
Panon Itayon Minabang ed Saray Prinsipyo na Biblia?
Imbaga nen Jesus no akin ya kaukolan tayoy panangigiya tan no anton duaran prinsipyo ed Biblia so sankaimportantian.
Panon Kan Onapit ed Dios?
Amtaen no kasin dedengelen na Dios so amin a pikakasi, no panoy nepeg ya pampikasi tayo, tan no anto ni ray nagawaan tayo pian onapit itayod Dios.
Antoy Nagawad Saray Relihyon?
Onsabi kasi panaon ya mankakasakey so amin ya totoo diad pandayew ed saksakey a tuan Dios?
Akin ya Walay Organisasyon na Dios?
Ibabaga na Biblia no akin tan panon ya naoorganisa iray tuan Kristiano.
Akin ya Kaukolan Mon Ituloy so Panaaral Mo?
Panon ya minabang so arum ed panaaral mo nipaakar ed Dios tan ed Salita to? Anton relasyon ed Dios so niwala ed sika?


text: 14 “Agyo aabuloyan a nagonigon so kapusoan yo.+ Ipatnag yoy pananisia ed Dios;+ ipatnag yo met so pananisia ed siak.2 Dakel so napanayaman ed abung nen Amak. Ta no andi et imbagak la komon ed sikayo, lapud onla ak a mangiparaan na sakey a pasen parad sikayo.+3 No niparaan ko la imay pasen parad sikayo, ompawil ak tan awiten ta kayod ayaman ko, pian no iner so kawalaan ko et wadman kayo met.+4 Tan amta yoy dalan diman ed laen ko.”5 Inkuan nen Tomas+ ed sikato: “Katawan, agmi amta no iner so laen mo. Panon min naamtaan so dalan?”6 Inkuan nen Jesus ed sikato: “Siak so dalan+ tan say katuaan+ tan say bilay.+ Anggapoy makasabi ed Ama no aliwan diad panamegley ko.+7 No kabat yo ak, kabat yo met so Amak; manlapud natan et sikatoy kabat yo la, ta diad tua et sikatoy anengneng yo la.”+8 Inkuan nen Felipe ed sikato: “Katawan, ipanengneng mod sikami so Ama, tan magenap la itan ed sikami.”9 Inkuan nen Jesus ed sikato: “Anggano abaybayag ta kayo lan kaiba, agmo ak nin siansia kabat, Felipe? Siopaman ya akanengneng ed siak et anengneng to met lay Ama.+ Akin et ibabagam ya, ‘Ipanengneng mod sikami so Ama’?10 Agmo ta panisiaan ya akikasakey ak ed Ama tan akikasakey so Ama ed siak?+ Saray ibabagak ed sikayo et agko ibabaga unong ed dilin kanonotan ko,+ noagta say Ama ya akikasakey ed siak et gagawaen to iray kimey to.11 Panisiaan yo ya akikasakey ak ed Ama tan akikasakey so Ama ed siak; no andi, manisia kayo lapud saray ginawak.+12 Ibagak ed sikayoy tua, siopaman a mangipapatnag na pananisia ed siak et gawaen to met iray kimey a gagawaen ko; tan gawaen to iray kimey a mas baleg nen saraya,+ lapud onla ak lad Ama.+13 Sakey ni, antokaman so kerewen yo diad ngaran ko, saya so gawaen ko, pian nigloria so Ama ed panamegley na Anak.+14 No onkerew kayo na antokaman diad ngaran ko, gawaen ko itan.15 “No inaro yo ak, unoren yo iray ganggan ko.+16 Tan onkerew ak ed Ama tan ikdan to kayo na sakey nin mananulong* a nakaiba yo ed andi-anggaan,+17 say espiritu na katuaan,+ ya agnayarin awaten na mundo, lapud agto itan nanenengneng tan agto amta.+ Amta yo itan, lapud mansiasiansia itan ed sikayo tan walad sikayo.18 Agta kayo taynanan a maneermen.* Onla ak ed sikayo.+19 Agla manbayag et agak la nanengneng na mundo, balet nanengneng yo ak,+ lapud mabilay ak tan manbilay kayo.20 Diad satan ya agew et naamtaan yo ya akikasakey ak ed Amak tan akikasakey kayo ed siak tan akikasakey ak ed sikayo.+21 Siopaman a mangaawat ed saray ganggan ko tan manguunor ed saratan, aaroen to ak. Tan siopaman a mangaaro ed siak et aroen nen Amak, tan sikatoy aroen ko tan nakabat to ak a maong.”22 Inkuan ed sikato nen Judas+ (aliwan Iscariote): “Katawan, akin et labay mon ipakabat a maong so sarilim ed sikami, aliwan ed saray totoo ed mundo?”23 Inmebat si Jesus ed sikato: “Siopaman a mangaaro ed siak, unoren toy salitak,+ tan sikatoy aroen na Amak, tan onla kami ed sikato tan manayam kami a kaiba to.+24 Siopaman ya agmangaaro ed siak et agto uunoren iray salitak. Say salita a narerengel yo et agko kayarian, noagta kien na Ama ya angibaki ed siak.+25 “Imbagak la iraya ed sikayo legan a kaiba yo ak ni.26 Balet say mananulong, say masanton espiritu, ya ibaki na Ama diad ngaran ko, so mangibangat ed sikayo na amin a bengatla tan mangipanonot ed sikayo ed amin ya imbagak ed sikayo.+27 Itilak kod sikayo so kareenan ya iter ko.+ Say kareenan ya iter kod sikayo et duma ed samay iiter na mundo. Agyo aabuloyan a nagonigon odino ontakot so kapusoan yo.28 Nadngel yon imbagak ed sikayon, ‘Onla ak la tan ompawil ak ed sikayo.’ No inaro yo ak, manliket kayo ta onla ak ed Ama, ta say Ama et mas baleg nen say siak.+29 Kanian natan et imbagak lad sikayo sakbay a nagawa itan, pian manisia kayo sano nagawa la itan.+30 Agko la dukeyan so ibagak ed sikayo, ta onsasabi lay manuley na mundo,+ tan agto ak nayarian a kontrolen.*+31 Balet pian naamtaan na mundo ya inarok so Ama, gagawaen ko so ingganggan ed siak na Ama.+ Gali la, onla ti la.


text:
PARTE 12
Panon a Magmaliw ya Maliket so Pamilyam?
Importante so aro pian maliket so pamilya. Efeso 5:33
Diad estandarte na Dios, nepeg a sakey ya laki tan sakey a bii so manasawa.
Say maaron asawan laki et maasikaso tan makonsidera ed asawa to.
Say asawan bii so nepeg a mikoopera ed asawa to.
Saray anak so nepeg ya ontulok ed atateng da.
Magmaliw a mapangasi tan matoor, aliwan maruksa tan agnapanmatalkan. Colosas 3:5, 8-10
Ibabaga na Salitay Dios a nepeg ya aroen na asawan laki so asawa to a singa say laman ton dili tan nepeg ya respetoen na asawan bii so asawa to.
Mauges so pan-akdol na aliwan kasal. Mauges so poligamya odino dakel ya asawa.
Ibabangat na Salita nen Jehova iray pamilya no panon iran magmaliw ya maliket.
Manaral Ni
MAONG A BALITA YA NANLAPUD DIOS!
Panon ya Magmaliw a Maliket so Pamilya Yo?
Maliket a Dios si Jehova, kanian labay ton magmaliw a maliket iray pamilya. Amtaen so praktikal iran bilin na Biblia parad sanasawa, atateng, tan ananak.


text:
KAPITULO 32
No Panon ya Aprotektaan si Jesus
NO maminsan et gagawaen nen Jehova iray bengatla diad makapakelkelaw a paraan pian protektaan iraman so ugugaw ni tan saraman so agda naprotektaan so inkasikara. No onla ka ed baryo, nayarin nanengneng mo so sakey a paraan a gagawaen itan nen Jehova. Balet diad primero et nayarin agmo ni natalosan no antoy nagagawa.
Makanengneng kay sakey a billit a dinmapo ed asingger ed sika. Singano asakitan. Akalaylay so sakey a payak to tan onarawi no asinggeran mo. No tumboken moy billit, onarawi’d sika. Kabekta, ontekkiab so billit. Agmet manaya asakitan so payak to! Antam no antoy gagawaen na billit?—
Onia’ay, akaamot ed karikaan iray sibong na billit ya asingger ed dinapoan to. Antakot so ina a billit ompan naromog mo ra et sakitan mo ira. Kanian sikatoy mankuankuanan ya asakitan pian iyarawi to ka ed saray sibong to. Antam no siopay manproprotekta ed sikatayo a singa gagawaen na ina a billit ed saray sibong to?— Diad Biblia, nikompara si Jehova ed sakey ya agila, ya ontutulong ed saray sibong to.
Say pinabpabli nen Jehova ya Anak to et si Jesus. Sanen walad tawen si Jesus, sikatoy makapanyarin espiritu a persona a singa say Ama to. Nayarian ton salimbengan so inkasikato. Balet sanen nianak si Jesus bilang ugaw diad dalin, anggapoy nagawaan to. Kaukolan toy proteksion.
Pian nasumpal toy linawa na Dios diad dalin, kaukolan ya ombaleg si Jesus tan magmaliw ya ayadyari a too. Balet, ginetma nen Satanas a pateyen si Jesus anggano agni binmaleg. Makapainteres so estorya nipaakar ed getman pamatey ed si Jesus sanen sikatoy ugaw ni tan saray paraan a sikatoy sinalimbengan nen Jehova. Labay mon narengelan itan?—
Ag-abayag sanen nianak la si Jesus, amawala si Satanas na singa bitewen a mankirlap diad Bukig. Satan so tinumbok na lalaki, a say tawag ed sikara et astrologo lapud aaralen day nipaakar ed saray bitewen, angga ed Jerusalem a nilasus kilometro ed kaarawi. Diman et tinepet da no iner so kianakan na sakey a magmaliw ya ari na saray Judio. Sanen saray lalaki a makaamta ed ibabaga na Biblia nipaakar ed saya so atepetan, inmebat ira: “Diad Betlehem.”
Sanen abalitaan nen Herodes, say mauges ya ari diad Jerusalem, iyan balon ari ya agano nin nianak ed asingger a baley na Betlehem, inkuan to ed saray astrologo: ‘Anap yo so ugaw, insan pawil kayo tan ibaga yo ed siak.’ Antam no akin a labay nen Herodes a naamtaan so kawalaan nen Jesus?— Lapud panimonan nen Herodes tan labay ton ipapatey!
Panon a sinalimbengan na Dios so Anak to?— Onia’ay, sanen aromog na saray astrologo si Jesus, sikatoy niregaloan da. Ag-abayag et pinasakbayan na Dios iray astrologo panamegley na kugip ya agla ra ompapawil ed si Herodes. Kanian sikaray sinmempet tan agla ra pinmawil ed Jerusalem. Sanen naamtaan nen Herodes a tinmaynan iray astrologo, sikatoy sinmanok a maong. Diad gunaet a napapatey si Jesus, impapatey nen Herodes so amin ya ugugaw a lalaki diad Betlehem a mantaon na duara a paleksab! Balet, anggapo la diman si Jesus.
Antam no panon ya akataynan si Jesus?— Sanen sinmempet laray astrologo, pinasakbayan nen Jehova so asawa nen Maria, si Jose, pian ombatik diad Ehipto. Diman et maligen si Jesus manlapud mauges a Herodes. Linmabas so pigaran taon, sanen si Maria tan Jose so pinmawil manlapud Ehipto kaibay Jesus, pinasakbayan lamet na Dios si Jose. Imbaga to diad sakey a kugip ya onla’d Nazaret, a diman et maligen si Jesus.
Natalosan mo no panon a sinalimbengan nen Jehova so Anak to?— Siopa so nibagam a singa saman a melag iran billit ya inyamot na ina da diad karikaan odino singa si Jesus sanen sikatoy ugaw ni? Agta singa ka sikara?— Walaray malabay a mamasakit ed sika met. Antam no siopara?—
Ibabaga na Biblia a si Satanas et singa narasan a leon a labay to tayon kanen. No panon a saray leon et mabetbet a manedegkem ed ankelag ya ayayep, si Satanas tan saray demonyo to so mabetbet a mamupuntirya ed saray ugugaw. (1 Pedro 5:8) Balet mas mabiskeg si Jehova nen say si Satanas. Nayarian nen Jehova a salimbengan iray ananak to odino ekalen so antokaman a mauges a gagawaen nen Satanas ed sikara.
Nanonotan mo ni so Kapitulo 10 na sayan libro no antoy labay a pagawa ed sikatayo na Diablo tan saray demonyo to?— On, sasalien dan sagyaten itayo ed samay isesebel na Dios a pisekso. Balet siopa labat so nepeg a mansekso?— On, say duaran baleg la a laki tan bii a sanasawa.
Balet, makapaermen, arum a baleg lan totoo so malabay a misekso ed saray ugugaw. No gawaen da, saray ugugaw nin lalaki tan bibii so nayarin manggawa met na mauges iran bengatla a naaralan da manlapud sarayan baleg la. Usaren da met iray kayarian da ed sekso diad mauges a paraan. Ontan so agawa nensaman diad syudad na Sodoma. Ibabaga na Biblia a saray totoo diman, ‘manlapud ugaw a laki anggad masiken,’ so malabay a misekso ed lalaki a binmisita ed si Lot.
No panon a nakaukolan nen Jesus so proteksion, nakaukolan mo met so naprotektaan manlapud saray baleg la
Antam no antoy nayarin gawaen da pian makapanliket ira ed inkasikara?— Onia’ay, nayarin karkarapasen day kayarian mo ed sekso. Odino igarigar day kayarian da ed kayarian mo. Balet agmon balot aabuloyan so siopaman a panggalawan day otin odino pipit mo. Anggan say agim odino kuyam o atsim odino si nanay o tatay mo. Pribadon parte na laman mo iratan.
Panon mon naprotektaan so laman mo manlapud totoo a manggawa na mauges iran bengatla a singa onia?— Unona ed amin, agmo aabuloyan so anggan siopa a panggalawan toy kayarian mo ed sekso. No walay manggawa ed saya, eyag kay: “Aleg! Idalem taka!” Et no palsaan to kan kasalanan moy agawa, agmo papanisiaan itan. Aliwan tua itan. Idalem mo anggano siopa itan! Nepeg mon idalem anggano ibaga ton say gawaen yo et sekreto yon dua labat. Anggano ipromiso ton regaloan to ka na balibali odino taktakoten to ka, ibatikan mo tan idalem mo.
Agka ontatakot, balet manalwar ka. No bibilinen ka na atateng mo nipaakar ed saray totoo odino paspasen a mapeligro ed sika, dengel mo ira. No dengelen mo ira, napaliisan moy mauges a too a mamasakit ed sika.
Basaen so nipaakar ed panprotekta ed inkasika manlapud mauges iran gawa ed sekso, diad Genesis 39:7-12; Uliran 4:14-16; 14:15, 16; 1 Corinto 6:18; tan 2 Pedro 2:14.


text:
TEPET NA SARAY KABATAAN
Akin et Dapat ya Nakaarok so Agik?
“Best friend ya kakolkol”
Say agim et nibagan “best friend ya kakolkol mo.” Inarom, inaro to ka met—pero no maminsan agmo nakasundo. “Makapaasar so agik,” so imbaga nen Helena, ya mantaon na 18. “Talagan amta toy ibaga to tan gawaen to pian asaren ak!”
Wala ray problema na sanaagi ya mainomay ya naayos no mantongtong ira tan no amta day manpalugar. Singa bilang:
Say sanagin lalaki ya saksakey so kuarto da et nayarin pankolkolan day privacy da. Say solusyon? Aralen so manpalugar tan ikdan na privacy so kada sakey. Tumboken so prinsipyo na Biblia ya walad Lucas 6:31.
Sanagin bibii ya “manbabayesan” na kawes balet anggapoy patanir. Say solusyon? Pantongtongan itan tan mangi-set na limitasyon. Tumboken so prinsipyo na Biblia ya walad 2 Timoteo 2:24.
No maminsan, wala ray problema na sanaagi ya mas seryoso tan grabe iray resulta. Nengnengen so duaran alimbawa ed Biblia:
Si Miriam tan Aaron et nanselosan day agi dan si Moises, kanian mauges so resulta. Basaen itan diad Numeros 12:1-15. Insan tepetan so sarilim: ‘Panon kon naiwasan so panselos ed agik?’
Nampasnok a maong si Cain ed agi ton si Abel ya anggad pinatey to. Basaen itan diad Genesis 4:1-12. Insan tepetan so sarilim: ‘Panon kon nakontrol so sarilik no makakapasnok ak ed agik?’
Duaran rason no akin et dapat ya nakaarom ira
Anggan panon kairap ya nakasundo so agim, niay duaran rason no akin ya sulit so panggawam ed anggaay nayarian mo.
Pakanengnengan itan ya matured ka. “Dati et mainomay ak ya manpasnok ed duaran agik ya bibii,” so imbaga na kabataan ya si Alex. “Natan balet et mas kalmado tan mapasensya ak lad sikara. Seguro nan-mature ak met la.”
Ibabaga na Biblia: “Say toon matantan a manpasnok et walaan na aralem a pakatebek [odino, pakatalos], balet say toon agmakankaanos et ipapatnag toy inkamakulangkulang to.”—Proverbio 14:29.
Ipasal ka na satan parad arapen. No agmo naanosan so agim, panon mon pibagayan so magmaliw ya asawam, katrabahom, amom, odino arum ni?
Tandaan: Pian nawalaan kay maliket ya relasyon ed arum, akadepende itan ed no marunong kan mitongtong tan man-ayos na problema, tan mas maong no igapom itan ed pamilyam.
Ibabaga na Biblia: “No posible, diad anggaay nayarian yo, mikareenan kayod amin a totoo.”—Roma 12:18.
Kasin labay moy tulong no panon ya naayos so problemam ed agim? Basaen so “No antoy ibabaga na arum ya kabataan,” insan nengnengen so worksheet ya “No Panon Mon Nakasundo so Agim.”


text:
INDROWING IRAN ISTORYAD BIBLIA
INDROWING IRAN ISTORYAD BIBLIA
Nagmaliw ya Makasarili si Adan tan Eva
Amtaen so nipaakar ed si Adan tan Eva, ya nanggaway makasarilin desisyon ya akaapekto ed amin a totoo natan. Basaen so indrowing ya istorya online odino diad in-print ya PDF.
Arum ni ed Sayan Koleksion
Ginawa nen Jehova ya Marunong si Solomon
Si Solomon so nagmaliw ya sankarunongan ed amin ya ari ed dalin. Panon ya nagmaliw a marunong si Solomon? Anto ray ginawa ton aliwa?
Walay Pananisia nen Noe ed Dios
Ingganggan na Dios si Noe ya manggaway biong pian naligtas ed Delap so pamilya to. Antoy naaralan mo ed istorya nen Noe tan say Delap tungkol ed pananisia ed Dios?
Matapang ya Akilaban si David
Akin ya manisia si David ya natalo toy Goliat? Tan akin ya sarag moy magmaliw ya matapang ya gawaen so duga?


text: 2 Mantitipon kayo, on, mantitipon kayo,+O sikayo ran totoo na nasyon ya anggapoy baing.+2 Sakbay a nipaakseb so ganggan,Sakbay ya onlabas so agew a singa taep,Sakbay ya onsabi ed sikayo so mandarlang a sanok nen Jehova,+Sakbay ya onsabi ed sikayo so agew na sanok nen Jehova,3 Anap yoy Jehova,+ amin yon mauyamo* ed dalin,A manusumpal ed saray matunong a ganggan* to.Anap yoy inkatunong, anap yoy kauyamoan.*Nayarin* niyamot kayo diad agew na sanok nen Jehova.+4 Ta magmaliw ya ataynanan a syudad so Gaza;Tan magmaliw ya agla napanayaman so Askelon.+Napataynan so Asdod legan na kakkaktangay agew,*Tan nabagot so Ekron.+5 “Pakaskasi la iramay manaayam ed gilig na dayat, say nasyon na saray Kereteo!+Say mensahe nen Jehova et sumpad sikayo.O Canaan a dalin na saray Filisteo, deralen ta ka,Pian anggapoy nakeran manayam ed sika.6 Tan magmaliw a panagpastolan so gilig na dayat,Tan nawalaan na saray bobon parad saray managpastol tan saray pukokan a gawad bato parad saray karnero.7 Magmaliw itan a rehyon parad saramay akera ed sankaabungan na Juda;+Mangan ira ditan.Diad labi et ondukol ira ed saray kaabungan ed Askelon.Ta imanoen* ira nen Jehova a Dios da,Tan tiponen to ray narel ed sikara.”+8 “Nadngel koy panagbalaw na Moab+ tan say panag-insulto na saray Ammonita,+A mangakantiaw ed saray totook tan mangilalastog a samsamen day dalin da.+9 Kanian unong a mabilay ak,” so imbaga nen Jehova na saray armada, say Dios na Israel,“Say Moab et magmaliw a singa Sodoma,+Tan saray Ammonita et magmaliw a singa Gomorra,+Sakey a pasen a kawalaay sabisabit, abot na asin, tan agla napanayaman a dalin.+Samsamen ira na saray akera ed totook,Tan pataynanen ira na saray akera ed nasyon ko.10 Oniay awaten dan kasalat na inkamapaatagey da,+Lapud kinantiawan tan nilastogan da iray totoo nen Jehova na saray armada.11 Si Jehova et magmaliw a makapadinayew* ed sikara;Ta paandien* to so amin a dirios ed dalin,Tan ondakmomo* ed sikato so amin ya isla na saray nasyon,+Balang sakey ed pasen to.12 Sikayo ran Etiope et ompatey met ed espadak.+13 Iyunat toy lima to ed amianen tan deralen toy Asirya,Tan pagmaliwen ton agnapanayaman so Ninive,+ tan namagaan a singa desierto.14 Ondukol ed loob to iray pulok, amin a klase na atap ya ayep.*Mansanlabi ed saray lusek to so pelikano tan porcupino.*Walay narengel a mangansion ed bintana.Walay nagawan panagderal diad entrada na puerta;Ta iparungtal to ray dingding a gawad kiew a sedro.15 Saya imay mapaatagey a syudad ya akayurong a maligen,A mangibabaga ed sarili to, ‘Siak, tan anggapo lay arum.’Agaylan sikatoy nagmaliw a bengatlan pakataktakotan,Sakey a pasen a pandukolan na saray atap ya ayep!Amin ya ondadalan ed sikato et manngisiw tan manpeyeng.”+


text: 9 Balet say kabilungetan et aliwan singa nensaman sanen leleglemewen da so dalin na Zebulon tan dalin na Neftali, sanen walay gonigon ed satan a dalin.+ Diad arapen et gawaen To itan a galgalangen—say dalan ed gilig na dayat, diad rehyon na Jordan, say Galilea na saray nasyon.2 Saray totoo a manaakar ed kabilungetanEt akanengneng na baleg a liwawa.Saramay manaayam ed dalin a walay makapal a bilunget,Sinminag ed sikara so liwawa.+3 Ginawam a matoo so nasyon;Ginawam a baleg so panliliket ditan.Manliliket ira ed arapan moA singa panliliket na totoo ed panaon na panag-ani,A singa saramay manliliket sano panaapagan day samsam.4 Ta binuybuyak mo so pako ya aawiten da,Say lewet a walad saray takeb da, say baston na manangipabtang na kimey,A singa diad agew na Midian.+5 Amin a buta a manmayegmeg ed dalin sano manmartsaTan amin a kawes ya aleteb na dalaEt isunglor ed apoy.6 Ta sakey ya ugaw so niyanak ed sikatayo,+Sakey ya anak a laki so niiter ed sikatayo;Tan niiter naani ed sikato so pananguley.*+Sikatoy tawagen a Makapakelaw a Mananimbawa,+ Makapanyarin Dios,+ Andi-anggaan ya Ama, Prinsipe na Kareenan.7 Say ilaknab na pananguley to*Tan say kareenan et agmangangga,+Diad trono nen David+ tan diad panarian toPian malet a niletneg+ tan mansiansia itanLapud inkahustisya+ tan inkatunong,+Manlapud natan ya anggad angga.Nagawa iya lapud inkaseseg nen Jehova na saray armada.8 Walay salitan impasabi nen Jehova pian pasakbayan so Jacob,Tan sinmabi itan ed Israel.+9 Tan nakabatan itan na amin a totoo,—Say Efraim tan saray manaayam ed Samaria—A lapud inkamapaatagey da tan lapud inkaawet na puso ra et ibabaga ran:10 “Ageba la iray laryon kaabungan,Balet manpaalagey kami ya usaren so tinabas a bato.+Abatang la iray kiew a sikomoro,Balet salatan mi iratan na kiew a sedro.”11 Pabiskegen nen Jehova iray kalaban nen Rezin,Tan pakiwasen to iray mamubusol ed Israel,12 Say Sirya manlapud bukig tan saray Filisteo manlapud sagur,*+Akmonen day Israel.+Satan so rason no akin ya agkinmepay sanok to,Noagta akaunat nin siansia so lima to a manusa.+13 Ta agpinmawil iray totoo ed samay manudusa ed sikara;Agda inanap si Jehova na saray armada.+14 Ekalen nen Jehova ed IsraelSo ulo tan ikol, saray simit tan saray ataragey a dikarika* ed loob na sanagew.+15 Say ulo et say matatken tan gagalangen a too,Tan say ikol et say propeta a mangiiter na palson bilin.+16 Saramay mangidadaulo ed saray totoo so mangibabalang ed sikara,Tan nawewetwet iramay idadaulo da.17 Kanian agpanliketan nen Jehova iray kalangweran a lalaki a kaiba ra,Tan agto kasian iray ugugaw ya ulilad ama* tan saray abalon bibii a kaiba raLapud amin da et aposta- ta tan manggagaway mauges+Tan anggapoy kakanaan na ibabaga ra.Satan so rason no akin ya agkinmepay sanok to,Noagta akaunat nin siansia so lima to a manusa.+18 Ta say inkauges et dinmalang a singa apoy,A manguupot ed saray masabit a kiew tan dikarika.Poolan na satan iray kiew ed katakelan,Tan ontagey iratan a singa makapal ya asewek.19 Lapud sanok nen Jehova na saray armada,Apoolan so dalin da,Tan magmaliw a pansunglor iray totoo.Anggapoy mangasi ed anggan agi to.20 Tegtegen na sakey so walad kawananBalet siansia nin naerasan;Tan kanen da so walad kawigiBalet ag-ira napesel.Kanen na kada sakey ed sikara so laman na dilin taklay to,21 Say Manases et kanen toy Efraim,Tan say Efraim et kanen toy Manases.Sarayan dua et onsumpa ed Juda.+Satan so rason no akin ya agkinmepay sanok to,Noagta akaunat nin siansia so lima to a manusa.+


text:
1At Ndawut Abarakam imbirak inombooluk Yetut Keritut ombomini nda'narit wundi wogogwaarak inendage liiru mbanak yi~o. 2At Abarakam nen Itak ndake, Itak nen Yakup ndake, Yakup nen Yekura owewologwe-awurilogwe inom ndaganake, 3ndi, at Yekura nogo nen kwe Tamat paga Peret Tera imbirak ndaganake, at Peret nen Ketoron ndake, Ketoron nen Aram ndake, 4Aram nen Aminarap ndake, Aminarap nen Nakaton ndake, Nakaton nen Talomo ndake 5ndi, Talomo nen kwe Arakap kolage nagagerik, Mbowat ndake, at Mbowat nen kwe Urut kolage nagagerik, Obet ndake, Obet nen Itayi ndake, 6ndi, Itayi nen aap endagembogut Ndawut nogo ndake, eerit wundi wogogwaarak. Ti'nuk, at Ndawut nogo nen aap Uriya akwe nogo wagangge nagagerik, Talomo ndake, 7Talomo nen Erekabeyam ndake, Erekabeyam nen Abiya ndake, Abiya nen Ata ndake, 8Ata nen Yotapat ndake, Yotapat nen Yoram ndake, Yoram nen Utiya ndake, 9Utiya nen Yotam ndake, Yotam nen Akat ndake, Akat nen Kitikiya ndake, 10Kitikiya nen Manate ndake, Manate nen Amon ndake, Amon nen Yotiya ndake, 11ndi, it aakumi Iterali o Mbaben wogoret nogogwaarak eyom paga at Yotiya nogo nen Yoyakin awuri inom ndaganake, eerit wundi wogogwaarak. 12It aakumi Iterali o Mbaben wogoret nogogwaarak wonogo logonet, at Yoyakin nen Teyalitiyen ndake, Teyalitiyen nen Terubaben ndake, 13Terubaben nen Abikut ndake, Abikut nen Eliyakim ndake, Eliyakim nen Atot ndake, 14Atot nen Tarok ndake, Tarok nen Akim ndake, Akim nen Eliyut ndake, 15Eliyut nen Eleyatat ndake, Eleyatat nen Matan ndake, Matan nen Yakup ndake, 16Yakup nen Yutup kwe Mariya ogonggelo nogo ndake, ndi, kwe Mariya nen nit Keritut yogo monggoorak Yetut nogo ndake, eerit wundi wogogwaarak ti aret~o. 17Ti kenok, aap Abarakam nda'nagagerak kuli paga nen nok, Ndawut nda'nagagerak kuli paga, aap inombomini ineebe 14 aret nda'narit wundi wogwe, ndi, at Ndawut nda'nagagerak kuli paga nen nok, aakumi Iterali mendek o Mbaben wogoret nogogwaarak kuli nogo paga inombomini ineebe 14 aret nda'narit wundi wogwe, ndi, aakumi Iterali mendek o Mbaben wogoret nogogwaarak kuli paga nen nok, Keritut nda'nagagerak kuli paga inombomini ineebe 14 aret nda'narit wundi wogwe, eereegwaarak ti aret. 18At Yetut Keritut nda'nagagerak nogo ti, yogop aret nda'nagagerak. Agalo Mariya aap Yutup nen miireegerak imbirak awo lambungga'lek kagak, Aberiniki nen eeppereegerak paga kwe nogo abila agagerak kin age mbareegi, 19ogonggelo Yutup nogo, iniki abu koonak me, at nen mbake logonet, "Nakwe yi, aakumi nggwok inenggaanom paga endage maluk eerogo puurak, neebi~o," yinuk, "Kote mbo pikit," mbareegerak. 20"Mbo pi ilik, lek a?" yinuk, iniki awo koongge nogo yege me, abi paga Ala yonggo nappiya wage menggerak malayikat mendek ambi at owagam wage nagagerik, yoge logonet, "Kat Yutup Ndawut ombooluk yi wae. Kwe Mariya abila agaarak nogo ti, Aberiniki paga aret abila agaarak me, keebi mbarugun~o. Kat kakwe ti aret kolet~o. 21At aagaluk aap aret ndarigin~o. Ndi, ndake kenok, owe-awot inomaluk nogo at nen lek eerogo punuk, inagap ndarigin me, endage Yetut aret toonenu~o," yinuk, yoge kagagerak. 22- 23Ti yoge kagagerak nogo ti, aap Ala yoge kagak yoraga nen yorage logonet, "At kolaga aap kigin waka'lek nogo abila age logomenggerik, aagaluk aap aret ndarigin~o. Ndi, ndake kenok, at endage Imanuwen aret yogo logogun~o," yinuk, yoragagerak nogo, a'me lik yuwak nduk, yoge kagagerak. Endage Imanuwen nogo ti, nit ninoone paga, "Ala Ninom Wonage~o," yogo monggoorak. 24Ndi, at Yutup nogo yege nogo eenik age nagagerik, at malayikat nen, "Ndogop eeru~o," yoreegerak nogo ndak-ndak akwe Mariya aret kolagagerak. 25Kolagagerak kwe, aagaluk awo ndaka'lek kagak, pigagangga'lek aret wonagagerak. Ti'nuk, kwe nogo aagaluk ndake mbareegi, at Yutup nen endage Yetut aret tooneegerak.
Copyrighted Material
Learn More


text:
MANUNAN ARTIKULO | MAUSAR NI KASI BIBLIA NATAN?
Prinsipyo ya Ag-Ondadaan tan Parad Amin
—Inkamatua
PRINSIPYOD BIBLIA: “Siopa naani manayam ed tabernakulom? . . . Say manakar a mapmaptek, tan manggawa na matunong, tan mansalita na matua ed puso to.”
SARAY GUNGGONA: Parad dakel, importante so inkamatua. Panon to balet no walay naala na sakey no mansaol tan anggapo met so makaamtad satan? Ditan nasubok no antoy walad puso to
Ontan so agawad si Raquel ya kaibad trabaho to so pansaliw parad kompanya, imbaga to: “Wala ray ahente ya mangoopresid siak na kickback. No sikara kunoy pangaliwan ko, walay ‘porsientok’ ed discount ya iter dad kompanya. Balet anonotan koy bilin na Biblia ed pagmaliw ya matua kanian agko inawat. Nen abalitaan iya na boss ko, mas matalek lad siak.”
No atuksoy Raquel, ompan akuartaan ya tua, balet agano labat. Panon to no naamtaan na boss to? Agkasi naekal ed trabaho? Panon to no man-aplay ed arum a trabaho? Balet say mas importantid si Raquel et say konsiensia tan respeto tod sarili. “Say maong a ngaran sikato so lalo a pilien nen saray angkabaleg a kayamanan,” so ibabaga na Uliran 22:1.
Matua tan napanmatalkan met si Jessie, kanian maong so reputasyon tod boss to. Say resulta et aglabat a-promote ya manager, mas maluwag met lay eskedyul tod trabaho. Kanian mas dakel so panaon tod asawa tan ananak to, ontan met ed panagdayew tod Dios.
Wala ray kompanya ya no mangala ray empleyado et onla rad saray organisasyon ya amta ran matua. Singa bilang, walay manager na kompanya ed Pilipinas ya sinmulat ed branch office na Saray Tasi nen Jehova diad Manila ya iimbitaan to ray Tasi ya man-aplay ed kompanya to. “Makukuli, matua, tan talagan gagawaen day trabaho ra,” so kuan to. Balet say narayew ed saya et si Jehova a Dios, say mangibabangat ed sikatayon ‘busolen so mauges tan aroen so kamaongan.’


text:
Kasin Nanonotan Yo?
Binasam ta iray agano nin isyu na Say Panag-bantayan? Salim pa sirin ya ebatan irayan tepet:
Anto so bibliomancy, tan antoy panmoria na saray Kristiano ed satan?
Satan imay gagawaen na arum ya basta pambukay ed Biblia lapud panisiaan dan samay sankaunaan ya bersikulon nanengneng da so ebat ed problema da. Agmanguusar na mahiko iray tuan Kristiano. Imbes, aaralen day Biblia pian nawalaan iray suston pikakabat tan giya a manlapud Dios.—12/15, pahina 3.
Anto so “mundo” ya naderal?
Say “mundo” ya naderal et saray totoo a say panagbilay da et kontra ed labay na Dios. (1 Juan 2:17) Say dalin tan saray matunong ya totoo et makaliktar.—1/1, pahina 5-7.
Panon a mansasalita ni si Abel anggano inatey la? (Heb. 11:4)
Panamegley na pananisia. Makaaral tayod alimbawa tan pananisia to. Say alimbawa to et mabilay tan maabig ya aligen tayo.—1/1, pahina 12.
Anto ray agtayo nepeg ya abuloyan a mangiyarawid sikatayo ed Dios?
Kaibad saratan so trabaho odino propesyon, panagrelaks tan panagligliwaan, pililimog ed adispelosip a kapamilya, panangusar ed modernon teknolohiya, alabas a panagpaga ed bunigas, lingon panmoria ed kuarta, tan pangiter na sobran importansia ed panmoria tan posisyon tayo.—1/15, pahina 12-21.
Antoy naaaralan tayod inkamapaabeba nen Moises?
Agbinmaleg so ulo nen Moises sanen naikdan na autoridad, sikatoy agnandependid sarili to noagta diad Dios. Agtayo labay so magmaliw a mapaatagey lapud pakayari, autoridad, odino saray abilidad tayo; imbes manmatalek tayod si Jehova. (Uli. 3:5, 6)—3/1, pahina 5.
Iner so laen na saray onoli?
Say eksakton bilang ya 144,000 et onlad tawen. Balet say karaklan et napaoli diad dalin tan manbilay ya andi-angga.—5/1, pahina 13.
Akin a nibagan ‘ag-agalsiman so puso’ na saray Israelita? (Jer. 9:26)
Sikaray benger tan rebelyoso tan kaukolan ya ekalen iray mamapaawet ed puso ra—say kanonotan, liknaan, odino motibo ya sumlang ed Dios. (Jer. 5:23, 24)—3/15, pahina 9-10.
Akin et ehemplo si Jesus na sakey ya walaay maliket a bilay?
Walay gagala tod bilay, say panggawa na linawa na Dios. Inad-aro ton maong so Ama to tan inaro to ray totoo. Amta nen Jesus a sikatoy inaro tan aabobonan na Ama to. Saraya so sekreto na maliket a bilay.—5/1, pahina 4-5.
Anto ray kabiangan na organisasyon na Dios diad dalin?
Kaibad saya so Mananguley ya Ulop, saray branch committee, saray ombiabiahen manangasikaso, saray ulop na mamatatken, saray kongregasyon, tan saray manangipalapag.—4/15, pahina 29.
Kasin nibaga tayon anggapoy panangasi na Dios sano manudusa?
Andi. Agmaliket si Jehova ed ipatey na mauges. (Eze. 33:11) Ipapanengneng na saray ginawa to nensaman a papasakbayan to ni ray totoo antis to ran deralen. Saya so mangiter ed sikatayo na ilalo a nayarin niliktar itayod panangukom tod arapen.—7/1, pahina 5-6.
Kasin papateyen na saray Israelita iray kriminal diad pangibitay ed kiew?
Andi. Ginawa itan na arum a nasyon balet andi ed saray Israelita. Nensaman, saray kriminal et pateyen da nin unona, nayarin panamegley na panupak. (Lev. 20:2, 27) Insan da ibitay ed poste so bangkay to pian panmadmaran na arum.—5/15, pahina 13.
Akin et mairap ya niwalay kareenan?
Anggano wala ray maabig ya agawaan na totoo, agda sarag ya igiyay sarili da. (Jer. 10:23) Si Satanas so manguuley ed mundo, kanian agsarag na totoon napawalay kareenan. (1 Juan 5:19)—7/1, pahina 16.


text:
LEKSION 13
Antoy Nagawad Saray Relihyon?
1. Kasin maong so amin ya relihyon?
Diad kada relihyon, walan wala ray wadtan ya talagan mangaarod Dios. Diad tua et iimanoen tan inaro ira na Dios. Makapaermen balet ta dakel so mauges ya nagagawa lapud relihyon. (2 Corinto 4:3, 4; 11:13-15) Base ed saray balita, wala ray relihyon ya onsusuportad terorismo, guerra, palanit ya panagpatey, tan sangkot irad child abuse. Lapud satan et nadidismaya iray totoon mangaarod Dios!
Say dugan relihyon et mamapagalang ed Dios, balet saray palson relihyon et mamapaermen ed sikato. Saray bangat da et agbase ed Biblia, tan katilaan so ibabangat da nipaakar ed Dios tan nipaakar ed inaatey. Balet, labay nen Jehova ya naamtaan na totoo so katuaan nipaakar ed sikato.
2. Antoy nagawad saray relihyon?
Ibabaga na saray palson relihyon ya inaro day Dios. Balet, agda natilaay Dios ta amta ton say inaro da et say mundo nen Satanas. (Santiago 4:4) Say tawag na Biblia ed amin a palson relihyon et “Makapanyarin Babilonia.” Say Babilonia et syudad nensaman ya nanlapuay palson relihyon kayari Delap ed panaon nen Noe. Asingger lan panganggaen na Dios so amin a relihyon ya manloloko tan mamapairap ed totoo.
Balet, agpaulyan nen Jehova iramay totoon mangaarod sikato ya wala nid nanduruman palson relihyon. Tutulongan to ran makaekal ed palson relihyon diad pangibabangat tod sikara na katuaan.
3. Antoy nepeg ya gawaen na saray totoon mangaarod Dios?
Inaro nen Jehova iray totoon malabay ya mangamtad katuaan tan manggaway duga. Labay ton onekal irad palson relihyon. Nepeg ya bulos-linawa iran manguman pian napaliket day Dios.
Nen inmunan siglo, sanen nadngel na saray matakot ed Dios so maong a balitan impulong na saray apostol, manliket ira. Imbangat nen Jehova ed sikara so kabibilay ya mas maliket tan mangiter ed sikara na gagala tan ilalo. Maabig no aligen tayo ra ta inyuna ray Jehova ed bilay da sanen naamtaan day maong a balita.
Saramay onekal ed palson relihyon et awaten nen Jehova ed singa-pamilyan ulopan na saray mandadayew ed sikato. No awaten moy maaron imbitasyon nen Jehova, sikatoy magmaliw ya kaarom, magmaliw kan kabiangan na maar-aron organisasyon na saray mandadayew ed sikato, tan manbilay kay andi-anggaan.
4. Antoy gawaen na Dios pian niwalay liket ed interon mundo?
Maong a balita so asingger lan pangukom na Dios ed saray palson relihyon. Lapud satan et makainawa la iray totoo ed panamairap na saratan a relihyon. Agda lan balot naloko iray totoo tan agla ra pansengegay inkaapag-apag. Mankakasakey lay amin a totoo diad pandayew ed saksakey a tuan Dios.
Manaral Ni
Anto so Peteg ya Ibabangat na Biblia?
Say Panagdayew ya Aawaten na Dios
Aralen so anemiran pakabidbiran na saray walad tuan relihyon.
Anto so Peteg ya Ibabangat na Biblia?
Pilim so Dugan Panagdayew
Anto ray nayarin subok ed sika no ibagam ed arum iray papanisiaan mo? Panon mon gawaen itan diad paraan ya agmo nasakitay liknaan da?


text:
Anto so Impierno? Kasin Pasen Itan na Agmanampot a Panamairap?
Say ebat na Biblia
Inusar na arum a patalos na Biblia so salitan “impierno” parad Hebreon salita ya “Sheol” tan say kapetekan ton salita ed Griego ya “Hades,” ya parehon ontutukoy ed pasen ya kawalaan na inaatey ya totoo. (Salmo 16:10; Gawa 2:27) Dakel so manisia ed impiernon apoy, a singa nanengneng ed litrato diad sayan artikulo. Balet aliwan ontan so ibabangat na Biblia.
Saray walad impierno et anggapoy amta ra kanian ag-ira makaliknay sakit. “Anggapo so gawa, no kanonotan, no pakaamta, no kakabatan, dia ed Sheol.”—Eclesiastes 9:10.
Onlad impierno iray maong a totoo. Amta na matoor a lalaki a si Jacob tan Job ya onla ra ditan.—Genesis 37:35; Job 14:13.
Say dusa ed kasalanan et ipapatey, aliwan panamairap ed impiernon apoy. “Say inatey la et nibulos la ed kasalanan to.”—Roma 6:7.
Kontra ed hustisya na Dios so agmanampot a panamairap. (Deuteronomio 32:4) Nen nankasalanan so inmunan too, si Adan, imbaga na Dios ya say dusa to et sikatoy naandi: “Lapud sika et dabok ka, dia ed dabok ompawil ka.” (Genesis 3:19) Singa mantitila so Dios no inyakar toy Adan ed impiernon apoy.
Ag-anggan inisip na Dios so agmanampot a panamairap. Say bangat ya dusaen na Dios iray totoo ed impiernon apoy et kontra ed bangat na Biblia ya “say Dios et aro.”—1 Juan 4:8; Jeremias 7:31.


text: 13 No mansasalita ak diad saray lenguahe na totoo tan saray anghel balet anggapoy arok, singa ak sakey a makmaknol a gong odino sakey a manlaldis a piangpiang.2 Tan no walaan ak na regalo a manpropesiya tan natatalosan kon amin iray sagradon sekreto tan amin a kakabatan,+ tan no walan amin ed siak so pananisia pian niyalis ko ray palandey, balet anggapoy arok, anggapoy kakanaan ko.+3 Tan no iiter koy amin a kayarian ko pian pakanen so arum,+ tan no isasakripisyok so laman ko pian makapanpasirayew ak, balet anggapoy arok,+ anggapon balot so nagunggonak.4 Say aro+ et maanos*+ tan maomaong.+ Say aro et aliwan maimon.+ Agmanlalastog, agmanpapaatagey,+5 ag-onkikiwas a mabanday,*+ agto aanapey dilin pankaabigan to,+ agmainomay a manpasnok.+ Agmanbibilang na impakasakitan.*+6 Agto panliliketan so ag-inkatunong,+ noagta panliliketan toy katuaan.7 Itetepel toy amin a bengatla,+ manisia ed amin a bengatla,+ maniilalo ed amin a bengatla,+ mansusungdo ed amin a bengatla.+8 Say aro et agbalot mangangga.* Balet anggano wala ray regalo a panagpropesiya, naandi iratan; anggano walay pansasalita na nanduruman lenguahe,* mangangga iratan; anggano walay kakabatan, naandi itan.9 Ta aliwan nagnap so kakabatan+ tayo tan aliwan nagnap so pampropropesiya tayo,10 balet sano onsabi la may nagnap, naandi may aliwan nagnap.11 Sanen melag ak nin ugaw, mansasalita ak a singa ugaw, maniisip ak a singa ugaw, mankakatunongan ak a singa ugaw; balet natan ta tinmakken ak la, inekal ko la ray ugali na sakey ya ugaw.12 Ta natan et aliwan malinew* so nanenengneng tayo ed panamegley na metal ya espiho, balet diad arapen et magmaliw itan a malinew.* Diad kaplesan et aliwa nin nagnap so amtak, balet diad arapen et susto* lay naamtaan ko, no panon a sustoy pakaamta na Dios ed siak.13 Natan balet, sarayan talo et mansiansia: pananisia, ilalo, aro; balet say sankaimportantian ed saraya et say aro.+


text:
LEKSION 17
Panon Kamin Tutulongan na Saray Manangasikaso na Sirkito?
Aminpigan abitlad Kristianon Griegon Kasulatan ira di Bernabe tan apostol Pablo. Nanlingkor ira bilang ombiabiahen manangasikaso tan binibisita da iray kongregasyon nensaman. Akin? Lapud sankanonot day pankaabigan na saray kaagian da. Imbaga nen Pablo ya labay ton ‘pawilen tan bisitaen iray agagi’ pian nanengneng to no komusta la ra. Anggano manbiahe ni nilasus ya kilometro basta nabisita tan napabiskeg to ra. (Gawa 15:36) Ontan met so labay na saray ombiabiahen manangasikaso mi natan.
Ombibisita ira pian pasesegen kami. Kada manangasikaso na sirkito et ombibisitad manga 20 ya kongregasyon odino onsulok ni, sakey simbad kada kongregasyon, mamiduad sakey taon. Dakel so nanaaralan mid eksperiensya na sarayan brother tan ontan met ed asawa ra, no wala. Panggugunaetan dan kabaten iray kalangweran tan maedad, tan labalabay da kamin ibaan ed panagpulong tan diad saray Bible study mi. Iibaan na manangasikaso na sirkito iray elder diad pan-shepherding da, tan diad saray aral tan asemblea et makapabiskeg iray paliwawa ra.—Gawa 15:35.
Iyaansakit da kamin amin. Interesadon maong iray manangasikaso na sirkito ed espiritualidad na saray kongregasyon. Mimimiting irad saray elder tan ministeryal a lingkor pian amtaen so inaligwasan na kongregasyon tan mangiiter iray praktikal ya suhestion no panon dan nagawaan iray responsabilidad da. Tutulongan da ray payunir ya magmaliw a mas epektibo ed ministeryo, tan labalabay dan kabaten iray balod kongregasyon tan amtaey iyaaligwas dad espiritual. Mabulbulos ya uusaren na sarayan manangasikaso so panaon tan biskeg da bilang ‘kakimeyan parad pankaabigan mi.’ (2 Corinto 8:23) Kaukolan tayon aligen so pananisia tan debosyon dad Dios.—Hebreos 13:7.
Akin ya ombibisitad kongregasyon iray manangasikaso na sirkito?
Panon kan minabang ed ibisita ra?


text:
Anto so Panarian na Dios?
Kasin saya et . . .
walad pusom?
amay nakaibam lay Dios?
gobierno ed tawen?
SAY IBABAGA NA BIBLIA
“Say Dios na tawen et mangiletneg na sakey a panarian ya agbalot naderal.”
“Sakey ya anak a laki so niiter ed sikatayo; tan niiter naani ed sikato so gobierno.”
SAY LABAY YA IBAGA NA SATAN
Walay maong ya gobierno ya ontulong ed sika.
—Isaias 48:17, 18.
Diad balon mundo, agka la mansakit tan maliket lay bilay mo.
—Apocalipsis 21:3, 4.
TUA KASI IBABAGA NA BIBLIA?
On, tan nia so duaran rason:
Impanengneng nen Jesus no antoy gawaen na Panarian na Dios. Imbangat nen Jesus iray papatumbok to ya ipikasi dan onsabi la komon so Panarian na Dios tan nagawa la komon so linawa na Dios diad dalin. (Mateo 6:9, 10) Impanengneng nen Jesus no panon a naebatan itan ya pikakasi.
Nen wadiad dalin si Jesus, pinakan to ray narasan, pinaabig to ray mansasakit, tan binilay to ni ingen iray inaatey! (Mateo 15:29-38; Juan 11:38-44) Si Jesus so magmaliw ya Ari ed Panarian na Dios, kanian impanengneng to la no anto ray balibalin gawaen na satan a Panarian parad totoo.
—Apocalipsis 11:15.
Saray nagagawa ed mundo et prueba ya magano lan onsabi so Panarian na Dios. Imbaga nen Jesus ya antis ya gawaen na Panarian ya mareen so interon dalin, wala ni ray nagawan guerra, eras, tan yegyeg.
—Mateo 24:3, 7.
Nagagawa la iratan ya amin. Kanian segurado tayo ya magano lan panampoten na Panarian na Dios so amin ya problema.
ISIPEN PA
Anto kasi kipapasen na bilay no manuley lay Panarian na Dios?
Nabasa so ebat na Biblia diad SALMO 37:29 tan ISAIAS 65:21-23.


text:
TEPET 5
Antoy Gawaen Ko no Walay Man-bully ed Siak?
ANTOY GAWAEN MO?
Imadyin mo yan eksena: Agla labay nen Thomas so onlad eskuelaan. Taloran bulan lan mangikakalat na tsismis iray kaklase to tungkol ed sikato. Insan da ni pappangaranan. No maminsan, dumboen da pian napelag iray libro to ya kunwari et agda ginagala, odino itulak da, insan no lingawen to balet no siopay angitulak, mantuturoan ira. Pero karuman, talagan agto la kaya so pambu-bully da ta binantaan da diad Internet . . .
No sika si Thomas, antoy gawaen mo?
ISIP MO NI!
Anggapoy nepeg mon takotan! Sarag mon taloen so bully anggano agka milaban. Panon?
PAULYAN MO LABAT IRA. Ibabaga na Biblia: “Say makulangkulang et ibebesngaw toy amin a nalilikna to, balet samay marunong et kalmadon mangokontrol ed satan.” (Proverbio 29:11) No kalmado ka labat
—anggano diad tua et mannerbiyos ka —onsawa lanlamang ira.
AGKA OMBABAWI. Ibabaga na Biblia: “Agyo babalesen na mauges so siopaman a nanggaway mauges ed sikayo.” (Roma 12:17) No ombawi ka, mas onggrabe so situasyon.
IWASAN MOY GULO. Ibabaga na Biblia: “Say marunong et ompapaliis no nanenengneng toy peligro.” (Proverbio 22:3) Anggad posible et iwasan mo iramay manaanap na gulo, tan iwas kad situasyon ya posiblin na-bully ka.
MANISIP KAY EBAT YA AGDA IILALOAN. Ibabaga na Biblia ya say malumanay ya ebat et “pakepaen toy pasnok.” (Proverbio 15:1) Sarag moy manpaelek. Alimbawa, no susutilen da ka ya matabataba ka, ibagam ya, “Lanti, kailangan ko lay manpaebeng!”
ALIS KA LA. “No agka la onesel, labay ton ibaga mas makalakal tan matibay ka nen samay manaasar ed sika,” so kuan nen Nora ya 19 so taon to. “Nanengneng da ya sarag mon kontrolen so sarilim
—ya agsarag ya gawaen na bully.” —2 Timoteo 2:24.
DAPAT CONFIDENT KA. Nalikas na saray bully no natatakot ka tan no sarasarag da kan taloen. Balet no nanengneng dan agda ka bastabasta nataktakot, onatras la ra.
MANDALEM KA. Oniay imbaga na datin teacher: “Ibabagak ed saray nabu-bully ya ag-ira natatakot ya mandalem. Atan so dugan gawaen pian agla ra makapan-bully na arum.”


text:
No Walay Kalamidad, Ontutulong Kami Lapud Panangaro
Tutulongan na Saray Tasi nen Jehova iray kapananisiaan da tan arum ni no wala ray kalamidad. Gagawaen da itan lapud panangaro, say pakabidbiran na saray tuan Kristiano.—Juan 13:35.
Say nabasa yo dia et pigara labat ed saray tulong ya ginawa mi ed loob na 12 ya bulan manlapud 2011 anggad kapegleyay 2012. Agla inlista dia so espiritual tan emosyonal ya panangasikaso ya kaiban naynay ed itutulong mi. Say angorganisa ed saraya et say Disaster Relief Committee ya inyasain na saray branch office mi. Likud ed satan, tinmulong met iray kongregasyon ed nanduruman lugar.
Japan: Nen Marso 11, 2011, walay agawan yegyeg tan tsunami tan apektadoy nilibon totoo ed northern Japan. Saray Tasi nen Jehova ed interon mundo et mabulos ya angidonasyon na kuarta tan inusar da ray abilidad tan kaykayarian da pian ontulong.
Brazil: Lapud delap, landslide, tan mudslide et nilasus so inatey. Saray Tasi nen Jehova et angipawit a tampol ed apektadon rehyon na 42 tonelada ya abaston kakanen, 20,000 ya bote na danum, 10 tonelada na kawes, tan 5 tonelada na panaglinis, tan wala met iray tambal tan arum nin nakaukolan.
Congo (Brazzaville): Nen walay sinmabog ya bodega na armas tan granada, 4 ya abung na saray Tasi nen Jehova so agaygay tan 28 ya abung na Tasi so aderal. Inikdan na naakan tan kawes iray apektado tan pinan-ayam na saray Tasi ed abung da iray pamilyan apektado.
Congo (Kinshasa): Inikdan na tambal iray biktima na cholera. Inikdan na kawes iray adelap lapud makmaksil tan agmanundan uran. Saray walad refugee camp et akaawat na medikal a tulong, bini, tan tonelada na kawes.
Venezuela: Lapud mabalasubos ya uran et dinmelap tan wala ray mudslide. Saramay 288 ya apektadon Tasi et tinulongan na saray disaster relief committee. Masulok ya 50 ya abung so impaalagey. Tan tinulongan na saray relief committee iramay apektado na ileleppua na Lake Valencia.
Pilipinas: Lapud bagyo et dakel ya lugar so adelap. Angipawit so branch office na naakan tan kawes parad saray biktima, tan tinmulong iray asingger ya Tasi diad impanlinis nen inmekat lay danum.
Canada: Nen walay agawan baleg ya pool ed katakelan diad Alberta, akaawat so Slave Lake Congregation na baleg ya donasyon ya nanlapud saray kakaabay ya kongregasyon pian usaren ed panlinis. Lapud agda met nausar ya amin so kuartan naawat da, indonasyon na kongregasyon so masulok ya kapaldua pian makatulong ed saray biktima na kalamidad ed arum a bansa.
Côte d’Ivoire: Wala ray intaryan naakan, pampundoan, tan tambal antis, legan, tan kayari na guerra ed bansa.
Fiji: Lapud graben delap ya resulta na maksil ya uran, maslak ed 192 ya Tasin pamilya et aderal so dalus da, kanian anggapoy naakan tan kuarta da. Impawitan ira na naakan.
Ghana: Saray biktima na delap ed bandad bukig ya parte na bansa et inikdan na naakan, bini, tan impaalageyan na abung.
United States: Lapud alimbusabos et aderal so 66 ya abung na saray Tasi ed taloran state tan agaygay so 12 ya abung na saray Tasi. Anggano walay insurance na maslak ed sikara, inikdan iray pundo pian walay nausar da.
Argentina: Saray kongregasyon na saray Tasi nen Jehova et tinulongan da ray walad southern ya parte na bansa ya aderal so abung da lapud insabog na bolkan.
Mozambique: Impawitan na naakan so masulok ya 1,000 ya apektado na eras lapud anggapoy uran.
Nigeria: Duamplo tan apat ya Tasi ya na-injured lapud aksidente ed bus so inikdan na pinansyal a tulong. Tinulongan met iray dakel ya totoo ed bandad norte na bansa ya naandian na ayaman lapud panlalaban na saray nanduruman lahi tan relihyon.
Benin: Saray abiktima na graben delap et inikdan na tambal, kawes, moskitiro, nainum ya danum, tan napampundoan.
Dominican Republic: Kayari na bagyon Irene, tinmulong iray kongregasyon ed impangapiger na kaabungan tan angidonasyon iray kuarta.
Ethiopia: Diad duaran lugar ya anggapoy uran tan diad sakey ya pasen ya adelap, angipawit na pundo pian niiter so pankaukolan na saray apektado.
Kenya: Angipawit na pundo parad saramay walad lugar ya anggapoy uran.
Malawi: Tinulongan iramay manaayam ed Dzaleka refugee camp.
Nepal: Lapud landslide et aderal so abung na sakey ya Tasi. Sikatoy impaalageyan na temporaryon panayaman, tan tinulongan na kongregasyon.
Papua New Guinea: Pinoolan so waloran abung na saray Tasi. Inorganisa so pangipaalagey na abung da.
Romania: Wala ray Tasi ya aderal so abung da lapud delap. Tinulongan ira ed pangipaalagey na abung da.
Mali: Angidonasyon iray Tasi ed Senegal na pundo parad saramay anggapoy naakan da lapud daiset so inani da ta anggapoy uran.
Sierra Leone: Saray Tasin doktor ed France et linma pian mangiter na medikal ya tulong ed saray Tasi nen Jehova ya manaayam ed lugar ya walay guerra.
Thailand: Lapud graben delap et amayamay so aderal ed pigaran probinsya. Tinmulong iray relief team ed pangapiger tan panlinis ed 100 ya abung tan 6 ya Kingdom Hall.
Czech Republic: Kayari delap ya aneral ed pigaran kaabungan ed Czech Republic, saray Tasi ed Slovakia et linma pian ontulong.
Sri Lanka: Asumpal lay disaster-relief work parad saray biktima na tsunami.
Sudan: Saray Tasi nen Jehova ya naandian na ayaman lapud panlalaban ed bansa et impawitan na naakan, kawes, sapatos, tan angkabaleg iran plastic ya nayarin pantarong.
Tanzania: Lapud graben delap, anggapoy akeran gamit na 14 ya pamilya. Saray kongregasyon et angidonasyon na kawes tan gamit ed abung. Inapiger so sakey ya abung.
Zimbabwe: Lapud anggapoy uran, anggapoy naakan diad sakey ya lugar ed sayan bansa. Inikdan na naakan tan kuarta iramay apektado.
Burundi: Saray refugee et inikdan na relief, kaiba lay medikal a tulong.


text:
Alif, Lam, Mim. (so Allah i Matao ko paka-aantapan Iyan on.)
Na initoron so kitab a da a sangka a madalm on, - a phoon ko Kadnan o manga kaadn.
Ino a di iran tharoon a:"Pimbaas aya o Mohammad?" Kna, ka skaniyan so bnar a phoon ko Kadnan ka, ka an ka mapakaiktiyar so pagtaw a da a miyakatalingoma kiran a miyamakaiktiyar a miyaonaan ka, ka an siran makakdg ko ontol.
So Allah so miyadn ko manga langit, ago so lopa, go so nganin a pagltan a dowa nan, sii ko nm a alongan; oriyan iyan na lominiyawaw ko aras sa samporna a kaliyawaw ko domadait on: da a bagian iyo a salakaw Rkaniyan, a Panarigan, go da a Phangongogopan: Ino kano di phananadm?
Tomatakdir ko sogoan a phoon ko langit a phagowitn ko lopa: Oriyan iyan na phamanik sii Rkaniyan, sii ko alongan, a miyabaloy so diyangka iyan a sanggibo ragon ko itongan iyo (giyoto so alongan a qiyamah).
Giyoto man so Matao ko gaib, ago so mapayag, a Mabagr, a Makalimoon;
So miphiyapiya ko langowan taman a inadn Iyan: Go piyakapoon Iyan a kiyaadna Niyan ko manosiya ko lipaw,
Oriyan iyan na biyaloy Niyan so moriyataw Niyan a phoon sa rasa a phoon sa ig a malowig:
Oriyan iyan na inimasad Iyan thaong skaniyan, go inimasok Iyan on so pd ko niyawa a inadn Iyan. Na tiyagoan kano Niyan sa kan´g, go manga kaylay, go manga poso; miyakaytoito a kapphanalamat iyo!
Na pitharo iran:"Ino amay ka zanaw kami ko lopa, ba mataan! a skami na khatago kami dn ko kaadn a bago? Kna, ka siran na so kithoonaan ko Kadnan iran na oongkirn iran!
Tharoang ka a:"Thangan´ng kano o Malakalmawt, a so piyaka kibir rkano, oriyan iyan na sii kano ko Kadnan iyo phamakandoda."
Na o maylaing ka amay ka so manga baradosa a misosondong iran a manga olo iran sa hadapan o Kadnan iran, (matharo iran:)"Kadnan ami, miyakaylay kami, go miyakan´g kami: Na pakakasoya kaming Ka (sa doniya): Ka nggalbk kami sa mapiya: Mataan! a skami na mithomangkd kami."
Na o kabaya Ami, na khibgay Ami dn ko oman i ginawa so toroan rkaniyan: Na ogaid na miyatanto so katharo a phoon Rakn:"Mataan a ipnopno Akn dn ko naraka Jahannam so sabaad ko manga jinn, go so manga manosiya langon."
"Na taami niyo sa sabap ko kiyapakalipati niyo ko kapakambabaratmowa sa alongan iyo wai, mataan! a Skami na piyakalipatan Ami skano na taami niyo so siksa a kakal sabap ko pinggolawla niyo!"
Aya dn a mapaparatiyaya ko manga ayat Ami na so siran a igira a miyaaloy kiran skaniyan, na somondong siran, a khisosodiod, go ithasbik iran so podi ko Kadnan iran, a siran na di siran phmaratabat.
Pkhakalkat so manga kilid iran ko manga igaan, pphamangni siran ko Kadnan iran, sa kalk, ago arap: Go so sabaad ko inibgay Ami kiran na ipphammgay ran.
Na di katawan o ginawa so piyagma a bagian iran a kapipiya ginawa, a balas, sabap ko pinggolawla iran (a manga pipiya).
Ino so taw a aya btad iyan na mapaparatiyaya, ba lagid o taw a aya btad iyan na songklid? Kna a ba siran magizan.
Aya pman a so miyamaratiyaya, go pinggalbk iran so manga pipiya, na bagian iran so sorga a Jannatol Ma´wah, a tinibaba a darpa sabap ko pinggolawla iran (a manga pipiya).
Na so pman so miyamanongklid, na darpa iran so naraka: Oman iran khadiyatn a kapakaawa iran on, na pakakasowin siran on, go tharoon kiran:"Taami niyo so siksa ko naraka, a so skano na gii niyo to pakambokhagn."


text:
Ha. Mim. (So Allah i Matao ko paka-aantapan Iyan on.)
Ain. Sin. Qaf. (So Allah i Matao ko paka-aantapan Iyan on.)
Lagid man oto a kaphagilahami rka (ya Mohammad) go so siran a miyaonaan ka, so Allah, a Mabagr, a Mawngangn.
Rk Iyan so zisii ko manga langit ago so zisii ko lopa: Go Skaniyan so Maporo, a Lbi-a-mala.
Mayto bo na so manga langit na phangabbngkag ko kaporoan iran: Na so manga malaikat na ipthasbik iran so podi ko Kadnan iran, go ipphangni ran sa maap so taw a matatago ko lopa: Ba di mataan! a so Allah na Skaniyan so Manapi, a Makalimoon?
Na so miyamangowa sa salakaw Rkaniyan a manga panarigan, - na so Allah i Tomotonggo kiran; go kna a ba ska i sasarigi kiran.
Na lagid aya man a kiniilahamn Ami rka ko Qor´an a basa Arab: ka an ka mapakaiktiyar so (taw sa Makkah a) Amoran o manga ingd ago so makaliliyot on, - go an ka kapakiiktiyari so alongan a kaplimod, a da a sangka a madadalm on: So sabaad na khatago ko sorga, na so sabaad na khatago ko kadg.
Na o kabaya o Allah, na mataan a khabaloy Niyan siran ko okit a isa; na ogaid na phakasoldn Iyan so taw a kabaya Iyan ko limo Iyan; na so manga darowaka na da a bagian iran a panarigan go da a tabanga (iran).
Ino siran khowa sa salakaw ko Allah a manga panarigan? A so Allah, - na Skaniyan i Panarigan, go Skaniyan i magoyag ko miyamatay: Go Skaniyan i Gaos ko langowan taman.
Na so da kano ron pagayonayon a shay´, na so kokoman iyan na sii ko Allah: Giyoto man so Allah a Kadnan ko: Skanyan i siyarigan ko, go Ron ako pagndod.
Mimbaas ko manga langit ago so lopa: Singgayan kano Niyan a phoon ko manga ginawa niyo sa manga karoma, go phoon ko manga ayam sa nggaganapa: Pmbarmbadn kano Niyan sa sabap roo: da dn a lagid Iyan a isa bo, go Skaniyan so Pphakan´g, a Pphakaylay.
Rk Iyan so manga gonsi o manga langit ago so lopa: Pphakawladn Iyan so riskhi ko taw a kabaya Iyan: Go pphakasimpitn Iyan. Mataan! a Skaniyan i Matao ko langowan taman.
Piyayag Iyan rkano a okit so inisogo Iyan oto ko Noh, go so iniilaham Ami rka (ya Mohammad), go so inisogo Ami oto ko Ibrahim, go so Mosa, go so Eysa a: Pamayandgn iyo so agama, ago di niyo to pmblablagi: Minindarasag o manga pananakoto so ipndolon ka kiran oto. So Allah na pnggawiin Iyan on so taw a kabaya Iyan, go pnggonanaon Iyan on so taw a pphananangoran (ko onot Rkaniyan).
Na da siran mblablag inonta ko oriyan o kiyapakawma kiran o katao, - kadngki ran. Na o da so katharo a miyaona a phoon ko Kadnan ka, a taman ko taalik a miyapnto, na miyakokom siran dn: Na mataan! a so siran a piyakapangowaris ko kitab a miyaoriyan iran, na matatago dn ko kazasangka phoon rkaniyan sa mapayag a kazangka.
Na makapantag roo, na panolong ka, go ontolang ka so inisogo rka, go ding ka phangonoti so manga n´nga iran; go tharoang ka a:"Piyaratiyaya ko so initoron o Allah a kitab; go inisogo rakn a paginontolanang ko skano. So Allah i Kadnan ami go Kadnan iyo: Rk ami so manga galbk ami, na rk iyo so manga galbk iyo. Da a rido ko lt ami go lt iyo. So Allah na thimo on tano Niyan, go Ron so khabolosan."
Na so siran a gii siran makiphapawala makapantag ko Allah ko oriyan o kiyatarimaa rkaniyan, - na so daowa iran na ilang sii ko Kadnan iran: Go miyakaphawto siran sa rarangit, go adn a bagian iran a siksa a sangat (ko akhirat).
So Allah so tomiyoron ko kitab (kaan mapayag) so bnar go so timbangan. Na antai kaphakitokawan iyan rka sa masikn so bangkit na marani?
Pphagalokalokan aya o siran a di ron mapaparatiyaya: Na so miyamaratiyaya na ikaalk iran oto, ka katawan iran a mataan oto! a bnar. Ba di mataan a siran a pphamawal ko bangkit na matatago dn ko kadadag a mawatan?
So Allah i Masalinggagaw ko manga oripn Iyan: Pphakalaan Iyan ko riskhi so taw a kabaya Iyan: Go Skaniyan so Mabagr, a Domadaag.
Sa taw a kabaya iyan so balas ko akhirat, na pagomanan Ami ron so balas rkaniyan; na sa taw a kabaya iyan so balas ko doniya, na mbgan Ami ron, na da a bagian iyan ko akhirat a kipantag.


text:
TULONG PARAD PAMILYA | DIAD SANASAWA
No Panon ya Pantongtongan Iray Problema
NO AKIN YA MAIRAP
No pantongtongan yo nen asawam so sakey a problema, kasin singa mas aliwliway liknaan mo kayari yon mantongtong? No ontan, walay nagawaan yo pian nasolusyonan itan. Balet unona, kaukolan yon naamtaan ya mandumaan so paraan na pitotongtong na laki tan bii. *
NO ANTOY NEPEG MON NAAMTAAN
Saray bibii et maslak ya labay dan itongtong so problema antis ya dengelen so solusyon. No maminsan, say solusyon labat et itongtong so problema.
“OK ak la basta nibagak lay naliliknak tan amtak ya natatalosan ak nen asawak. No nitongtong ko la itan, ayos ak la—maslak et pigaran minuto labat kayari min nantongtong.”—Sirppa. *
“Agko nalingwanan so problema no agko nibaga ed asawak so talagan naliliknak. No nitongtong ko la, anggapo lad siak itan.”—Ae-Jin.
“Singa ak detective. Legan kon itotongtong so problema, aaralen ko no antoy agawa tan aamtaen koy sengegan na problema.”—Lurdes.
Saray lalaki et mas nononoten day solusyon. Tua itan, ta nalilikna na laki ya walay kana to no walay naapiger to. Say pangiter na solusyon et paraan to pian ipanengneng ya makapandepende ed sikato so asawa to. Kanian mairap ton talosan no ag-inawat so solusyon ya ibabaga to. “Agko natalosan no akin ya ibagam so problema balet agmo labay so solusyon!” so inkuan nen Kirk ya sakey ya asawan laki.
Balet “nepeg ya mas makauna so pakatalos nen say suhestion,” so imbaga na libron The Seven Principles for Making Marriage Work. “Kaukolan mon ipaamta ed asawam ya natatalosan mo tan antam so nalilikna to antis kan mangibaga na solusyon. Maslak et aliwan solusyon so talagan kailangan na asawam ed sika—labay to labat ya ondengel ka.”
NO ANTOY NAYARIN GAWAEN MO
Parad asawan laki: Dengel mon maong so asawam tan talosan moy nalilikna to. Inkuan na sakey ya asawan laki ya si Tomas: “No maminsan, kayari na indengel ko et iisipen kon, ‘Singa anggapoy agawaan ko.’ Balet maslak et atan met labat so kaukolan nen asawak—say idengel ko.” Onia met so imbaga nen Stephen: “Anengneng kon mas marakep no paulyanan ko labat ya ibaga nen asawak so nalilikna to ya agak onsalet. Mabetbet, kayari to et ibabaga tod siak ya OK la.”
Salien iya: Diad onsublay ya pantongtongan yo nen asawam so problema, agka bastabasta mangiiter na solusyon. Nengneng mo ed mata, tan dengel mon maong so ibabaga to. Tanger ka pian ipanengneng mon natatalosan mo. Ulit mo no antoy punto to pian ipanengneng ya antam so labay ton ibaga. “No maminsan, kaukolan labat nen asawak ya naamtaan ya natatalosan ko tan wadia ak labat parad sikato,” so inkuan na sakey ya asawan laki ya si Charles. —Prinsipyo ed Biblia: Santiago 1:19.
Parad asawan bii: Ibagam no antoy labay mon gawaen na asawam. “Ompan iisipen tayon amta la na asawa tayo so labay tayo,” so inkuan na asawan bii ya si Eleni, “balet no maminsan et kailangan tayon ibaga itan.” Oniay suhestion nen Ynez: “Nayarin ibagak, ‘Walay labay kon itongtong ed sika, tan komon ondengel ka. Agmo kailangan ya solusyonan, labay ko labat ya natalosan mo no antoy naliliknak.’”
Salien iya: No say asawam et tampol ya mangiter na solusyon, agmo nononoten ya agto ikokonsidera so liknaan mo. Labay to ka labat ya tulongan. “Imbes ya onsyodot ak,” so inkuan na asawan bii ya si Ester, “iisipen ko ya say asawak et manmamalasakit tan labay toy ondengel ed siak, tan labay to met labat so ontulong.”
Parad asawan laki tan bii: Walay tendensia tayon tratoen so arum unong ed labay tayo ya pantrato rad sikatayo. Balet, no pantongtongan yo ray problema, kaukolan yon ikonsidera no antoy labay na asawa yo ya pantrato yod sikato. (1 Corinto 10:24) Oniay inkuan na sakey ya asawan laki ya si Miguel: “No sakey kan asawan laki, kaukolan ya maong kan ondengel. No sakey kan asawan bii, kaukolan ya ondengel ka met ed solusyon no maminsan. No ikonsidera yon sanasawa so labay na sakey tan sakey, sikayon dua so minabang.”


text:
TEPET NA SARAY KABATAAN
Panon Kon Nasarag so Depresyon?
Walay nagawaan mo pian onlemew so liknaan mo!
Antoy gawaen mo?
Isipen irayan situasyon:
Lanang ya maermen si Jennifer. Anggano anggapoy rason, inagew-agew ya akis lan akis. Iiwasan to ray totoo tan ngalngali agmangan. Agmet makakaugip tan singa blankoy isip to. Aburido lay Jennifer: ‘Anto yay nagagawad siak? Ompawil ni kasi may datin liknaan ko?’
Si Mark et datin ataragey so grades to. Balet natan et agto la labay so onloob, kanian binmagsak iray grades to. Agto met la labay so manggalaw na sports ya paborito to. Agnatatalosan na saray kakaaro to no anto lay nagagawad sikato. Aburido la ray atateng to. Kasin normal labat iya—odino walay problema?
Kasin mabetbet ya naliliknam imay singa alikna nen Jennifer tan Mark? No on, antoy gawaen mo? Walay duaran opsyon mo:
Sarilien moy naliliknam
Mitongtong kad pantitiwalaan mon adulto
Ompan opsyon A so pilien mo, lalo la no agmo labay ya ibagay liknaan mod arum. Pero, duga kasi itan? Oniay ibabaga na Biblia: “Mas maong ni duara nen say sakey . . . ta no natumba so sakey ed sikara, sikatoy ipaalagey na kaiba to. Balet anto kasi nagawa no atumba may sakey tan anggapoy mangipaalagey ed sikato?”—Eclesiastes 4:9, 10.
Singa onia ’tan ay: Imadyin mo ya abalang kad lugar ya dakel so kriminal. Ambilbilunget, tan amayamay so istambay. Antoy gawaen mo? Sarag moy mananap a bukor na dalan pian makaalis kad satan ya lugar. Pero di ba mas maong no mantepet kad napantiwalaan ya too?
Say depresyon et singa satan ya delikadon lugar. Tua ya paminsan-minsan et maermen tayo pero onlalabas lanlamang. Duma balet no abaybayag lay paneermen mo, ta kaukolan mo lay manpatulong.
PRINSIPYO ED BIBLIA: “Siopaman ya isisian toy inkasikato et . . . ipupulisay toy amin a makanan karunongan.”—Proverbio 18:1.
No opsyon B so pilien mo—mitongtong kad ateng mo o diad pantitiwalaan mon adulto—natulongan da kan nasarag so naliliknam ta ompan naeksperiensya da met la itan.
Ompan isipen mo: ‘Agnatalosan na atateng ko iyay naliliknak!’ Pero, segurado ka? Anggano dumay situasyon da nen kabataan ira, ompan asali da met itay naliliknam. Tan amta day solusyon!
PRINSIPYO ED BIBLIA: “Agta say karunongan et walad saray maedad la, tan say pakatalos et walad saramay abayag lan manbibilay?”—Job 12:12.
Say punto: No ibagam so naliliknam ed ateng mo odino arum nin napantiwalaan ya adulto, nayarin naikdan da kay advice ya dugaruga ed situasyon mo.
Panon to no wala manayay sakit mo?
No inagew-agew kan nadi-depress, ompan walay sakit mo ya kaukolan a tambalen, singa say clinical (o, major) depression.
Diad saray kabataan, saray sintomas na clinical depression et singa mood swing ya normal ed saray tinedyer, pero mas grabe tan mabetbet iratan. Kanian no grabe tan tuloytuloy so ermen ya naliliknam, mas maabig no mitongtong kad saray atateng mo ta ompan kaukolan mo lay manpacheck-up.
PRINSIPYO ED BIBLIA: “Agmankaukolan na managtambal iray totoon maksil so laman da, noagta saraman labat so mansasakit.”—Mateo 9:12.
No a-diagnose ya walay major depression mo, agka nababaingan. Dakel ya kabataan natan so nadi-depress, tan natambal itan! Ag-onabebay pakanengneng ed sika na saray tuan kakaarom.
Tip: Man-anos ka. Kaukolay panaon pian natambal so depresyon, tan ilaloan mo ya no maminsan et maliket ka tan no maminsan et maermen ka. *
No anto ray makatulong
Balanglan kailangan moy manpatambal odino andi, wala ray nagawaan mo pian nasarag moy ermen ya naliliknam. Alimbawa, makatulong so regular ya pan-exercise, pangan na masustansia, tan magenap ya ugip pian onkalmadoy liknaan mo. (Eclesiastes 4:6; 1 Timoteo 4:8, paimanod leksab) Makatulong met no walay notebook mo ya pangisulatan mod saray naliliknam, no anto ray labay mon gawaen pian onlemew so liknaan mo, no anto ray pakakaermenan mo, tan no anto la ray maabig ya agawaan mo.
Balanglan walay clinical depression mo odino wala labat so pakakaermenan mo, tandaan mo ’ya: No awaten moy tulong na arum tan manggawa kay paraan pian onabig ka, nasarag moy depresyon.
Saray teksto ed Biblia ya makatulong
“Si Jehova et asingger ed samay asugatay puso to; ililiktar to iramay nagogonigon so espiritu ra.”—Salmo 34:18.
“Ipasakbat mod si Jehova so ambelat ya awit mo, tan tulongan to ka. Agton balot paulyan a natumba so matunong.”—Salmo 55:22.
“Siak, si Jehova a Dios mo, so mamemben ed kawanan a limam, say mangibabaga ed sika na, ‘Agka ontatakot. Tulongan ta ka.’”—Isaias 41:13.
“Agkayon balot mapagpaga nipaakar ed ontumbok ya agew.”—Mateo 6:34.
“Ipaamta yo ed Dios iray kerew yo . . . tan say kareenan na Dios a palumbasan toy amin a pakatalos so manbantay ed saray puso tan nonot yo.”—Filipos 4:6, 7.
^ par. 28 No naiisip moy manbikkel, manpatulong kan tampol ed pantitiwalaan mon kaarom. Parad kaaruman ya impormasyon, nengnengen so artikulon “Why Go On?” diad Abril 2014 ya isyu na Awake!


text:
Brazil
Brazil, o say opisyal ya Federative Republic of Brazil (Portuguese: 'Brasil' o diad salitan Portuguese {{lang|pt|República Federativa do Brasil. Arom ni ran pangibaga:IPA: [ʁe'publikɐ fedeɾa'tivɐ du bɾa'ziw], [he.'pu.bli.kɐ fe.de.ɾa.'tʃi.vɐ du bɾa.'ziw], [ʁe.'pu.bli.kɐ fe.de.ɾa.'ti.vɐ du bɾa.'zil], [hɛ.'pu.bli.kɐ fɛ.dɛ.ɾa.'ti.vɐ du bɾa.'ziw], [ʀe'publɪkä fedeɾä'tʰivɐ dʊ brä'zɪɫ] . Nakaukulan ya natalosan ya diad standard Brazilian Portuguese pronunciantion, sarag to ray variant ran pangibaga na saray phoneme. Say Brazil so sankabalgan tan sankarakelan na too ed Abalaten America. Wadyad bokig na Brazil so Dayat Atlantic, tan say Brazil aliber na saray dalin na Uruguay, Argentina, Paraguay, Bolivia, Peru, Columbia, Venezuela, Guyana, Suriname tan French department na French Guiana.


text:
WORKSHEET
Makaaro o Flirt?
Arum ni ed Sayan Koleksion
No Panon ya Napatunda so Bully Diad Internet
Ontulong iyan worksheet pian napannonotan mo no anto ray positibo tan negatibon epekto na saray nayarin gawaen mo tan no panon kan manplano pian napatunda so bully diad Internet.
Kontrolen so Panaggastos Mo
Usaren iyan worksheet pian napambiigan no dinan so kailangan mo tan labay mo, tan pian naamtaan mo no panon mon iduga iratan ed budget mo.
Pampili na Maong ya Ugali tan Alimbawa
Ontulong iyan worksheet pian makapili ka no siopay aligen mo.
WORKSHEET